Το Goji Berry (σημαίνει το μούρο της ευτυχίας) είναι ένα φυτό γνωστό εδώ και αιώνες στην Κίνα και στο Θιβέτ που πρόσφατα άρχισε να καλλιεργείται πειραματικά και στα ελληνικά χωράφια. Υπάρχουν αναφορές ότι το Γκότζι Μπέρι έχει ευεργετικές ιδιότητες. Αναζωογονεί και δίνει ενέργεια στον οργανισμό, γι’ αυτό θεωρείται υπερτροφή (superfood) και αποκαλείται «ελιξήριο της μακροζωίας». Ο λόγος είναι ότι πρόκειται για ένα κόκκινο άγριο αντιοξειδωτικό φρούτο το οποίο περιέχει 25.100 αντιοξειδωτικές μονάδες. Για να γίνει αντιληπτό τι σημαίνει αυτό, το βατόμουρο έχει 2.400 αντιοξειδωτικές μονάδες. Δηλαδή το γκοτζι μπερι έχει πάνω από 10 φορές περισσότερες αντιοξειδωτικές μονάδες από το δεύτερο στη λίστα των αντιοξειδωτικών καρπών!\nΟι καρποί του Goji Berry είναι πολύ απαλοί και ευαίσθητοι γι’ αυτό και συλλέγονται με ένα ειδικό είδος υφάσματος μέσα σε ψάθες, χωρίς τη χρήση των χεριών. Ο κόκκινος καρπός του μοιάζει με μούρο και είναι πολύ ευαίσθητος (εύκολα οξειδώνεται και το χρώμα του σκουραίνει). Μετά τη συλλογή υποχρεωτικά πρέπει οι καρποί να αποξηρανθούν στη σκιά ή και στον ήλιο.\nΤα Goji Berry δεν βρίσκονται σχεδόν ποτέ φρέσκα, εκτός από τις περιοχές παραγωγής τους, και συνήθως πωλούνται σε ανοιχτά κουτιά και μικρές συσκευασίες, σε ξηρά μορφή. Ο βαθμός αποξήρανσης ποικίλλει. Kάποιοι καρποί παραμένουν μαλακοί και κολλώδεις, όπως οι σταφίδες, ενώ άλλοι μπορεί να είναι πολύ σκληροί.\nΣημαντική είναι η παρουσία της βεταΐνης μιας ουσίας προδρόμου της χολίνης η οποία βοηθά στο απαλλαγούμε από το λίπος του ήπατος, μας ηρεμεί από την νευρικότητα και μας ενισχύει την μνήμη. Ορισμένες μελέτες υποδεικνύουν ότι το φυτό έχει την ιδιότητα να αυξάνει τη libido και στα δύο φύλα. Ενισχύει το μεταβολισμό, χωρίς όμως να θεωρείται προϊόν αδυνατίσματος. Μια ακόμη από τις ευεργετικές ιδιότητες του φυτού Goji Berry είναι το όφελος στη θεραπεία γαστρεντερικών παθήσεων, όπως είναι το έλκος, το σύνδρομο του ευερέθιστου εντέρου και η δυσκοιλιότητα.\nΎστερα από την εχινάτσια, την στέβια και το ιπποφαές, οι έλληνες αγρότες εξετάζουν και την περίπτωση της καλλιέργειας του Γκότζι Μπέρι αφού έχει τόσες ευεργετικές ιδιότητες. Το φυτό αποτελεί μία εναλλακτική καλλιέργεια, για την οποία ενδιαφέρον επιδεικνύουν κυρίως οι νέοι αγρότες. Η καλλιέργεια του Γκότζι Μπέρι είναι εφικτή στην Ελλάδα καθώς οι έρευνες έδειξαν ότι ευδοκιμεί στη χώρα μας. Η φύτευσή του μπορεί να γίνει σχεδόν όλες της εποχές όμως για καλύτερα αποτελέσματα το φθινόπωρο και την άνοιξη μέχρι αρχές του Μαΐου. Η αποστάσεις πρέπει να είναι 2 έως 2,3 μ. φυτό από φυτό και 3,5 έως 4 μ. μεταξύ των γραμμών.Το φυτό ανήκει στην ίδια κατηγορία όπου ανήκει και η ντομάτα κι απ’ ότι φαίνεται έχει αρκετούς κοινούς εχθρούς όπως ακάραια, τετράνυχος και ωίδιο. Βέβαια έχει κι άλλους εχθρούς οι οποίοι όμως είναι αντιμετωπίσιμοι.\nΤο Goji Berry δεν χρειάζεται ιδιαίτερη λίπανση διότι δεν είναι απαιτητικό φυτό. Καλό είναι να προστίθεται λίγη κοπριά χωνεμένη από αιγοπρόβατα για καλύτερη ανάπτυξη. Επίσης η χρήση ενεργών μικροοργανισμών και ζεόλιθου, βοηθά στην ποιότητα των καρπών αλλά και στην ανθεκτικότητα των φυτών. Το νερό είναι απαραίτητο αν και το Goji Berry είναι αρκετά ανθεκτικό στην ξηρασία καθώς έχει βαθύ ριζικό σύστημα ειδικά στη διάρκεια της καρποφορίας και στα πρώτα στάδια της φύτευσης. Το πότισμα πρέπει να γίνετε πάντα αργά το απόγευμα και μόνο με στάγδην όχι με κατάκλιση και όχι σε μεγάλες ποσότητες εκτός και αν το έδαφος απορροφάει πολλή γρήγορα το νερό και στεγνώνει γρήγορα. Η συχνότητα του εξαρτάτε πρώτον από την ηλικία του φυτού και δεύτερον από των τύπο του εδάφους. Πιο συγκεκριμένα όταν το φυτό είναι ηλικίας από 1 έως 3 μήνες και σε έδαφος μέσης απορρόφησης του νερού το πότισμα πρέπει να γίνεται κάθε 3 με 4 ημέρες. Στη συνέχεια ανά 7 έως 10 ημέρες ή και αργότερα ανάλογα με της κατά τόπους συνθήκες.\nΔυστυχώς, πολλοί καλλιεργητές Goji Berry στην Ελλάδα, έχουν προμηθευτεί φυτά ακατάλληλα για καλλιέργεια από διάφορους προμηθευτές και διακινητές. Από μια έρευνα που έγινε, σχεδόν οκτώ στους 10 Έλληνες καλλιεργητές που φύτεψαν Γκότζι Μπέρι δεν θα πάρουν ποτέ το εισόδημα που προσδοκούσαν, διότι τα φυτά τους είναι καλλωπιστικά (στην Αγγλία τα χρησιμοποιούν χρόνια για φράχτες στα αγροκτήματα). Τα φυτά αυτά δεν θα δώσουν ποτέ τους καρπούς που περιμένετε να καταναλωθούν νωποί ή να αποξηρανθούν διότι: Δεν είναι κατάλληλα για γραμμική καλλιέργεια, παρόλο που ανθίζουν αρκετά, “δένουν” ελάχιστους καρπούς και τέλος οι καρποί είναι πικροί και δεν τρώγονται.


ΔΙΔΑΣΚΑΛΙΑ ΤΗΣ ΛΟΓΟΤΕΧΝΙΑΣ ΣΤΗΝ Α'ΛΥΚΕΙΟΥ\nαπό Admin Κυρ Οκτ 28, 2012 10:23 pm\nΟ τρόπος διδασκαλίας της Λογοτεχνίας στην Α' Λυκείου άλλαξε.Η διδασκαλία κινείται σε τρεις άξονες - φύλα, παραδοσιακή-μοντέρνα ποίηση-θέατρο.Η αξιολόγηση επίσης των μαθητών άλλαξε.Τους ζητείται,ανάμεσα στα άλλα,να εξεταστούν σε άγνωστο κείμενο στο τέλος της χρονιάς.\nΕυχαριστούμε το μέλος gard για τη συλλογή και παραχώρηση του παρακάτω υλικού.\nΟΔΗΓΙΕΣ-ΛΟΓΟΤ. Α' ΛΥΚ\nΑπ: ΔΙΔΑΣΚΑΛΙΑ ΤΗΣ ΛΟΓΟΤΕΧΝΙΑΣ ΣΤΗΝ Α'ΛΥΚΕΙΟΥ\nαπό Admin Τρι Νοε 13, 2012 8:21 am\nΠΑΡΟΥΣΙΑΣΗ - ΜΟΥΣΙΚΟ ΛΥΚΕΙΟ ΒΟΛΟΥ\nΚΕΙΜΕΝΑ ΝΕΟΕΛΛΗΝΙΚΗΣ ΛΟΓΟΤΕΧΝΙΑΣ Α΄ ΛΥΚΕΙΟΥ 2011-2012 Υπεύθυνη καθηγήτρια: ΜΩΡΑΪΤΗ ΣΤΑΜΑΤΙΑ Φιλόλογος ΜΟΥΣΙΚΟ ΣΧΟΛΕΙΟ ΒΟΛΟΥ 1 Τα φύλα στη λογοτεχνία\n2 Τα φύλα στη λογοτεχνία\n«Απ΄ όσα έχουν ψυχή και νου, γυναίκες, το πιο δυστυχισμένο είμαστε πλάσμα. Πρώτα με χρήματα περίσσια πρέπει τον άντρα ν΄ αγοράσουμε κι αφέντη να βάλουμε έτσι στο κορμί μας. Τούτο χειρότερο κακό από κείνο. …» Ευριπίδης: «Μήδεια» 3 Τα φύλα στη λογοτεχνία\nΤα φύλα στη λογοτεχνία Εξετάστηκαν τα κείμενα: « Του νεκρού αδερφού» «Της νύφης που κακοπάθησε» «Η αρπαγή της γυναίκας του Διγενή» «Ο γιος της χήρας» «Ερωτόκριτος» Κορνάρου «Έρωτος αποτελέσματα» Αγνώστου «Μονόλογος ευαισθήτου» Ροΐδη «Η προίκα» Λασκαράτου «Η φόνισσα» Παπαδιαμάντη «Το μοιρολόι της φώκιας» Παπαδιαμάντη «Η τιμή και το χρήμα» Θεοτόκη «Στέλλα Βιολάντη» Ξενόπουλου 4 Τα φύλα στη λογοτεχνία\nΣχέσεις δυο φύλων σε λογοτεχνικά κείμενα Αδερφός-αδερφή Μάνα-κόρη Πατέρας -κόρη Δύο σύζυγοι Σχέση μελών μιας οικογένειας Παραμάνα-παιδί Γιαγιά-εγγόνι 5 Τα φύλα στη λογοτεχνία\nΟι μαθητές/τριες συγκέντρωσαν πληροφορίες κυρίως από το διαδίκτυο ή και από εγκυκλοπαίδειες. Η θέση της γυναίκας στη Βυζαντινή κοινωνία 6 Τα φύλα στη λογοτεχνία\nΗ γυναίκα στο Βυζάντιο: Γάμος στο 12ο -13ο έτος της ηλικίας τους Υποταγμένη στο σύζυγο Περιορισμένες έξοδοι Φιλανθρωπική δράση Οι φτωχές ασκούσαν βιοποριστικά επαγγέλματα Διαφορετική μοίρα για τις γυναίκες των ανώτερων κοινωνικών τάξεων και αυτές της αυτοκρατορικής οικογένειας. 7 Τα φύλα στη λογοτεχνία\n10ος-15ος αι. -Δημοτικά τραγούδια (θεωρία) Χαρακτηριστικά του λογοτεχνικού είδους Ιδιαίτερη αναφορά στις παραλογές και τα ακριτικά τραγούδια « Του νεκρού αδερφού» «Της νύφης που κακοπάθησε» «Η αρπαγή της γυναίκας του Διγενή» «Ο γιος της χήρας» 8 Τα φύλα στη λογοτεχνία\nΟμαδικές εργασίες στην τάξη παραλογές Ανάλυση « Του νεκρού αδερφού» Συγκριτική θεώρηση « Του νεκρού αδερφού» και «Της νύφης που κακοπάθησε» : στον άξονα της δομής τους στα χαρακτηριστικά του λογοτεχνικού τους είδους στη θεματολογία: οικογένεια - γάμος –προίκα- ξενιτιά-μεταστροφή τύχης - διαπροσωπικές σχέσεις – όρκος/χρέος - θέση γυναίκας- αντίδραση της γυναίκας στις επιταγές της εποχής της- ρόλος άνδρα. 3. Αλλαγή φωνής/αφηγητή : Η Αρετή αφηγείται την ιστορία της. 9 Τα φύλα στη λογοτεχνία\nΟμαδικές εργασίες στην τάξη ακριτικά τραγούδια Ανάλυση «Η αρπαγή της γυναίκας του Διγενή» Συγκριτική θεώρηση «Η αρπαγή της γυναίκας του Διγενή» και «Ο γιος της χήρας»: στον άξονα της δομής τους στα χαρακτηριστικά του λογοτεχνικού τους είδους. (Ιδιαίτερη αναφορά στο ρόλο της υπερβολής.) στη θεματολογία: ο ρόλος της μάνας-η θέση της γυναίκας- σχέσεις ακριτών και αλόγων- το ηρωικό στοιχείο Διάγραμμα της διακύμανσης της ψυχολογικής διάθεσης των ηρώων. Συμπεράσματα 10 Τα φύλα στη λογοτεχνία\nΔραματοποίηση Τα τμήματα Α2 & Α3 δραματοποίησαν σκηνές από τις παραλογές και τα ακριτικά τραγούδια στα οποία εργάστηκαν. Έμαθαν τους στίχους και με το δικό τους τρόπο κάθε ομάδα απέδωσε θεατρικά το κείμενο. Ήταν μια διαφορετική και ευχάριστη προσέγγιση των κειμένων, ένα διάλειμμα – παιχνίδι. Η ομάδα Α του Α2 διασκεύασε την παραλογή «του νεκρού αδερφού» ενσωματώνοντας σύγχρονα λαϊκά τραγούδια στο αρχικό κείμενο . 11 Τα φύλα στη λογοτεχνία\n16ος-17ος αι. Κρητική λογοτεχνία Χαρακτηριστικά κρητικής λογοτεχνίας (θεωρία) «Ερωτόκριτος» Ανάλυση του αποσπάσματος «Ήρθεν η ώρα κι ο καιρός». Έμφαση στη στάση της Αρετούσας απέναντι στη θέληση του Ηράκλη. Η θέση της γυναίκας .Η επιλογή της Αρετούσας. Η σχέση πατέρα –κόρης Ανάγνωση και άλλων χαρακτηριστικών αποσπασμάτων από τον «Ερωτόκριτο». 12 Τα φύλα στη λογοτεχνία\n17ος-18ος αι. Νεοελληνικός Διαφωτισμός «Έρωτος αποτελέσματα» Η σχέση των μελών της οικογένειας. Ο ρόλος του πατέρα Σχέση μάνας-κόρης Τα κριτήρια της οικογένειας για την επιλογή γαμπρού. Η σύνδεση του έργου με την εποχή του και ο σκοπός της επιλογής τέτοιων θεμάτων από συγγραφείς της εποχής. Σύγκριση με κείμενα που προηγήθηκαν. 13 Τα φύλα στη λογοτεχνία\n18ος-19ος αι. Επτανησιακή Σχολή «Τα μυστήρια της Κεφαλονιάς»-Η προίκα. Οι μαθητές συγκέντρωσαν πληροφορίες για το θεσμό της προίκας. Έφεραν κείμενα προικοσυμφώνων και συζητήθηκε η σημασία τους. Ρώτησαν μεγαλύτερους και πήραν πληροφορίες για την έκθεση προίκας και άλλα έθιμα του παραδοσιακού γάμου. Έφεραν φωτογραφίες. Συζητήθηκαν στην τάξη οι λόγοι παρακμής του θεσμού. Έγινε σύνδεση με σύγχρονη πραγματικότητα. Συζητήθηκε η «τύχη» του Λασκαράτου, λόγω της σύγκρουσή του με το κατεστημένο της εποχής του. 14 Τα φύλα στη λογοτεχνία\n19ος αι. Ρομαντική σχολή Αθηνών «Μονόλογος ευαισθήτου» Η ειρωνεία: μέσο έκφρασης του Ροΐδη Το θέμα των σκοπών του γάμου. Η προίκα Οι σχέσεις των συζύγων Αλλαγή φωνής: η σύζυγος εκφράζει την άποψή της για την «ευαισθησία» του συζύγου. 15 Τα φύλα στη λογοτεχνία\nΟμαδικές εργασίες «Η φόνισσα» Παπαδιαμάντη «Το μοιρολόι της φώκιας» Παπαδιαμάντη «Η τιμή και το χρήμα» Θεοτόκη «Στέλλα Βιολάντη» Ξενόπουλου Κάθε ομάδα παρουσίασε: Σύντομη βιογραφία & εργογραφία του συγγραφέα. Σύντομη περίληψη του έργου Ανάλυση για τα γυναικεία πρόσωπα- το χαρακτήρα τους- τη στάση τους απέναντι στις επιταγές της κοινωνίας τους – τα κίνητρα των πράξεών τους και των επιλογών τους. Η θέση της γυναίκας και η εικόνα της κοινωνίας της εποχής. 16 Τα φύλα στη λογοτεχνία «ανάθεμα τα τάλαρα»\nΛογοτεχνία & εποχή Οι μαθητές κλήθηκαν να απαντήσουν στο ερώτημα: Η λογοτεχνία: α)αναπαράγει τα πρότυπα της εποχής της; β) προβάλλει κοινωνικά προβλήματα για να τα στηλιτεύσει; γ) προβάλλει διαφορετικά από την εποχή της πρότυπα και συντελεί στην ανατροπή στερεοτύπων; 17 Τα φύλα στη λογοτεχνία\nΣυμπέρασμα: Η λογοτεχνία: α) και αναπαράγει πρότυπα «Του νεκρού αδερφού», « Ο γιος της χήρας», « Η αρπαγή της γυναίκας του Διγενή», β) και στηλιτεύει προβλήματα με το να τα προβάλλει « Το μοιρολόγι της φώκιας», «Η Φόνισσα», «Μονόλογος ευαισθήτου» γ) και παροτρύνει σε ανατροπή προτύπων «Η τιμή και το χρήμα» , «Ερωτόκριτος», «Στέλλα Βιολάντη», «Έρωτος αποτελέσματα» 18 Τα φύλα στη λογοτεχνία «Σαν νά 'χαν ποτέ τελειωμό τα πάθια κ' οι καημοί του κόσμου».\nΛΟΓΟΤΕΧΝΙΑ=ΖΩΗ Άρα: Η λογοτεχνία δεν είναι μόνο μέσο χαλάρωσης , ούτε ενασχόληση για λίγους . Είναι προϊόν της εποχής της, καθρεφτίζει την κοινωνία στην οποία αναφέρεται, στέκεται κριτικά απέναντί της, κατακρίνει τα τρωτά της σημεία και πολλές φορές γίνεται μοχλός ανατροπής στερεοτύπων και πρόταση νέων προτύπων. Κι όλα αυτά με έναν λόγο που τέρπει. Απομένει σε μας , τους αναγνώστες, να την προσεγγίσουμε με καρδιά και με μυαλό. 19 Τα φύλα στη λογοτεχνία\nΑΞΙΟΛΟΓΗΣΗ Α΄ΔΙΔΑΚΤΙΚΗΣ ΕΝΟΤΗΤΑΣ: Τα φύλα στη λογοτεχνία Δόθηκε στους μαθητές το ερωτηματολόγιο: Στο μάθημα της λογοτεχνίας στο Α΄ τετράμηνο ασχοληθήκαμε με το θέμα: « Τα φύλα στη λογοτεχνία», προσεγγίζοντάς το διακειμενικά και εργαζόμενοι χωρισμένοι σε ομάδες. Πλεονεκτήματα αυτής της μεθόδου (Τι μου άρεσε):    Μειονεκτήματα αυτής της μεθόδου (Τι δε μου άρεσε): Προτάσεις για βελτίωση: Θεωρείτε ότι ο χρόνος ήταν επαρκής για την κάλυψη του θέματος; Ποια η γνώμη σας για τα κείμενα μέσω των οποίων προσεγγίσαμε το θέμα; Εκφράζω τη γνώμη μου για την αξιολόγησή μου στο μάθημα της λογοτεχνίας με βάση ένα άγνωστο/αδίδακτο κείμενο: Η προσέγγιση του θέματος της σχέσης των δύο φύλων μέσω της λογοτεχνίας βοηθά , κατά τη γνώμη σας, στην καλύτερη κατανόηση της σημερινής εποχής; 20 Τα φύλα στη λογοτεχνία\n1. Πλεονεκτήματα αυτής της μεθόδου (Τι μου άρεσε): Ομαδικότητα – συνεργασία Κατανομή εργασιών στις ομάδες Έρευνα για εύρεση υλικού Σύνθεση υλικού που επιλέχτηκε Δουλειά στην τάξη Θυμούνται καλύτερα τα κείμενα , εφόσον τα συζητούν. Μαθαίνουν να παρουσιάζουν εργασίες. 21 Τα φύλα στη λογοτεχνία Οι μαθητές/τριες απάντησαν:\n2. Μειονεκτήματα αυτής της μεθόδου (Τι δε μου άρεσε): Δεν δούλευαν όλα τα μέλη της ομάδας το ίδιο. Δεν μπορούσαν να συναντηθούν τα μέλη της ομάδας για εργασία εκτός διδακτικής ώρας. Κάποιοι/ες προτιμούν να δουλεύουν μόνοι/ες και έκαναν όλη την εργασία μόνοι/ες τους. 22 Τα φύλα στη λογοτεχνία\n3.Προτάσεις για βελτίωση: Ολιγομελείς & ομοιογενείς ομάδες Συχνή αλλαγή των ομάδων Οι μαθητές να επιλέγουν θέμα και ομάδες. Νεότερα, πιο σύγχρονα κείμενα. Διδασκαλία με Η/Υ στο σχολείο. Προβολή ταινιών Θεατρικό παιχνίδι- Δραματοποίηση 23 Τα φύλα στη λογοτεχνία\n4. Θεωρείτε ότι ο χρόνος ήταν επαρκής για την κάλυψη του θέματος; Οι γνώμες μοιράστηκαν . Υπερτερούσε με ελαφρά πλειοψηφία η άποψη ότι ο χρόνος ήταν αρκετός. Λίγο λιγότεροι ήταν όσοι υποστήριξαν πως χρειαζόταν περισσότερος χρόνος. Ελάχιστοι –που δεν τους άρεσε το θέμα της ενότητας- είπαν πως «ασχοληθήκαμε πολύ». 24 Τα φύλα στη λογοτεχνία\nΠοια η γνώμη σας για τα κείμενα μέσω των οποίων προσεγγίσαμε το θέμα; Τα κείμενα από την πλειοψηφία κρίθηκαν κατάλληλα για το εξεταζόμενο θέμα. Αρκετοί τα βρήκαν και ενδιαφέροντα, παρά τη δυσκολία που συνάντησαν στη γλώσσα (διάλεκτοι, καθαρεύουσα). Μερικοί, όμως , μαθητές έκριναν ότι τα κείμενα έδιναν πληροφορίες για το θέμα , αλλά ήταν καταθλιπτικά, μελαγχολικά (είχαν πόνο και θανάτους) και «δεν τα λάτρεψαν κιόλας». 25 Τα φύλα στη λογοτεχνία\n6. Εκφράζω τη γνώμη μου για την αξιολόγησή μου στο μάθημα της λογοτεχνίας με βάση ένα άγνωστο/αδίδακτο κείμενο: Οι μαθητές σχεδόν όλοι απάντησαν ότι είναι θετικοί σε μια εξέταση σε κείμενο άγνωστο, όταν όμως έχουν διδαχτεί κάποιο παρόμοιο σε θέμα και μορφή. Όλοι δήλωσαν ότι μπροστά στο άγνωστο έχουν άγχος και αμηχανία, αλλά έτσι δεν παπαγαλίζουν σημειώσεις για συγκεκριμένα κείμενα, αναπτύσσουν την κριτική τους σκέψη και το άγνωστο γίνεται «μια μικρή περιπέτεια». Ελάχιστοι ήταν αρνητικοί. 26 Τα φύλα στη λογοτεχνία\n7. Η προσέγγιση του θέματος της σχέσης των δύο φύλων μέσω της λογοτεχνίας βοηθά , κατά τη γνώμη σας, στην καλύτερη κατανόηση της σημερινής εποχής; Η συντριπτική πλειοψηφία απάντησε θετικά, αιτιολογώντας την απάντησή της. Ελάχιστοι απάντησαν αρνητικά, χωρίς αιτιολόγηση. 27 Τα φύλα στη λογοτεχνία\nΤο μάθημα θα διευκόλυνε: (πρόταση διδάσκουσας) Ένας κατάλογος από ευσύνοπτα και κατάλληλα για το θέμα κείμενα σύγχρονης εποχής.( Θα μπορούσε ο εκπ/κός να αρχίσει από τη σημερινή, κοντινή στα παιδιά εποχή, και να εξετάσει το θέμα πηγαίνοντας όλο και πιο πίσω στο χρόνο. Ένα τέτοιο κείμενο θα μπορούσε να διδαχτεί ολόκληρο) Εποπτικό υλικό που θα συνοδεύει τα κείμενα που το Υπουργείο προτείνει, όπως ταινίες για λογοτεχνικά έργα που έχουν παιχτεί στον κινηματογράφο ή στην τηλεόραση. Η δυνατότητα να γίνει το μάθημα σε εργαστήριο πληροφορικής ή να υπάρξει διαδραστικός πίνακας. Το σχολικό έτος δεν επαρκεί για διδασκαλία τριών ενοτήτων (εφόσον οι εργασίες γίνονται σχολείο και τα θέματα των ενοτήτων αντιμετωπίζονται διακειμενικά). 28 Τα φύλα στη λογοτεχνία\n29 Τα φύλα στη λογοτεχνία «Στον κόσμο ας το γροικήσουσιν, αλύπητε γονή μου, γιατί δε θε να παντρευτώ, μου παίρνεις τη ζωή μου» «Ερωτόκριτος» (στ. 519-520)\nαπό Admin Παρ Νοε 16, 2012 7:30 pm\nαπό Admin Δευ Νοε 19, 2012 6:52 pm\nΟ ΜΕΛΟΠΟΙΗΜΕΝΟΣ ΕΡΩΤΟΚΡΙΤΟΣ (α’ μέρος)\nΟ ΜΕΛΟΠΟΙΗΜΕΝΟΣ ΕΡΩΤΟΚΡΙΤΟΣ (β’ μέρος)\nΟ ΜΕΛΟΠΟΙΗΜΕΝΟΣ ΕΡΩΤΟΚΡΙΤΟΣ (γ’ μέρος)\nΟι ενορχηστρώσεις του Ερωτόκριτου\nαπό Admin Δευ Δεκ 03, 2012 10:01 am\nΕργασία για τη διδακτική ενότητα “Τα φύλα στη λογοτεχνία” Α΄Λυκείου\nαπό Admin Τρι Δεκ 04, 2012 9:01 pm\nΟδηγίες για τον τρόπο αξιολόγησης της Νέας Ελληνικής Λογοτεχνίας της Α‘ τάξης Γενικού Λυκείου για το σχολικό έτος 2011-12 – Υπόδειγμα Διαγωνίσματος\nΈχει επεξεργασθεί από τον/την Admin στις Δευ Απρ 22, 2013 8:05 pm, 3 φορές συνολικά\nαπό Admin Τρι Δεκ 04, 2012 9:06 pm\nΤα φύλα στη λογοτεχνία Α2\nομάδα α : https://www.youtube.com/watch?v=iQVJwwSGnow\nομάδα β :https://www.youtube.com/watch?v=YXap73H113s\nομάδα γ: https://www.youtube.com/watch?v=vQSsI8VWvU4&feature=fvwrel\nομάδα δ:https://www.youtube.com/watch?v=G2d5kwLWtU0&feature=related https://www.youtube.com/watch?v=-XFVzT_OkXs\nκάθε ομάδα παρακολουθεί, ακούει όλα τα αποσπάσματα- τραγούδια και γράφει ένα σύντομο κείμενο (250 λέξεις) : τα ιδιαίτερα συναισθήματα για τη γυναίκα (έχοντας υπόψη κάθε παράδειγμα).\nαπό Admin Τρι Δεκ 04, 2012 9:08 pm\nΤο Μάθημα της Λογοτεχνίας στην Α’ Λυκείου\nΕκτός από την εισαγωγή του νέου μαθήματος της «Ερευνητικής Εργασίας», αλλάζουν πολλά και στο Μάθημα Λογοτεχνίας στην Α Λυκείου: οι στόχοι του μαθήματος, η διδακτική μεθοδολογία, οι δραστηριότητες των μαθητών και γενικά ο συνολικός τρόπος οργάνωσης του μαθήματος. Το κείμενο που ακολουθεί είναι μια μικρή συμβολή στις αναζητήσεις των διδασκόντων…\nαπό Admin Τρι Δεκ 04, 2012 9:58 pm\nτα φύλα στη λογοτεχνία- Α λυκείου- ανάθεση εργασιών\nΈχει επεξεργασθεί από τον/την Admin στις Τετ Δεκ 05, 2012 8:27 am, 1 φορά\nαπό Admin Τρι Δεκ 04, 2012 10:05 pm\nΕΝΔΕΙΚΤΙΚΟ ΠΡΟΣΧΕΔΙΟ ΠΡΟΓΡΑΜΜΑΤΙΣΜΟΥ ΛΟΓΟΤΕΧΝΙΑΣ Α' ΛΥΚΕΙΟΥ\nαπό Admin Τετ Δεκ 05, 2012 8:14 am\nΤΑ ΦΥΛΑ ΣΤΗ ΛΟΓΟΤΕΧΝΙΑ ΣΧΕΔΙΟ ΜΑΘΗΜΑΤΟΣ\nαπό Admin Τετ Δεκ 05, 2012 8:19 am\nΠαράδοση και μοντερνισμός στη νεοελληνική ποίηση - ΠΡΟΓΡΑΜΜΑ ΜΕΛΕΤΗΣ\nτης ιστορικής εξέλιξης της νεοελληνικής ποίησης\nΔΙΑΚΡΙΣΗ ΠΑΡΑΔΟΣΙΑΚΗΣ-ΜΟΝΤΕΡΝΑΣ ΠΟΙΗΣΗΣ\nΈχει επεξεργασθεί από τον/την Admin στις Τετ Ιαν 09, 2013 8:42 am, 4 φορές συνολικά\nαπό Admin Παρ Δεκ 07, 2012 6:31 pm\nΤα φύλα στη λογοτεχνία. Η θέση της γυναίκας στην παραδοσιακή και τη σύγχρονη κοινωνία\nΗ γυναίκα στην παραδοσιακή κοινωνία: Ερωτόκριτος\nαπό Admin Παρ Δεκ 07, 2012 9:26 pm\nΚΕΙΜΕΝΑ Ν. ΛΟΓΟΤΕΧΝΙΑΣ Α' ΛΥΚΕΙΟΥ / Α' ΤΕΥΧΟΣ - ΒΙΒΛΙΟ ΚΑΘΗΓΗΤΗ\nαπό Admin Σαβ Δεκ 08, 2012 7:48 pm\nΔΙΔΑΚΤΙΚΟ ΣΕΝΑΡΙΟ ΤΙΤΛΟΣ: ΤΑ ΦΥΛΑ ΣΤΗ ΛΟΓΟΤΕΧΝΙΑ\nαπό Admin Πεμ Δεκ 13, 2012 6:53 am\nαπό Admin Πεμ Δεκ 13, 2012 7:14 am\nΣτην παρούσα εργασία θα ασχοληθούμε με τα φύλα στη λογοτεχνία. Μέσα από τη μελέτη διαφόρων κειμένων θα προσπαθήσουμε να εντοπίσουμε τις διαφορές ανάμεσα στα δύο φύλα, να αναδείξουμε τους ρόλους και τις σχέσεις και να αιτιολογήσουμε όλα αυτά εντάσσοντας τα στο κοινωνικό και ιστορικό πλαίσιο της εποχής τους. Στην συνέχεια θα προσπαθήσουμε να αναζητήσουμε και να συγκρίνουμε ένα μη λογοτεχνικό κείμενο με ομόθεμο λογοτεχνικό. Επίσης θα επισημάνουμε, αντλώντας υλικό από τα κείμενα μας την οπτική γωνία μέσω της οποίας κατασκευάζεται το στερεότυπο του φύλου. Θα συγκρίνουμε, επίσης, ένα λογοτεχνικό έργο με τη μεταφορά του στον κινηματογράφο ή την τηλεόραση.Κατόπιν θα προχωρήσουμε στην συγγραφή κειμένου για το οπισθόφυλλο του βιβλίου, το οποίο θα είναι δομημένο με τέτοιο τρόπο ώστε να προσπαθεί να ελκύσει έφηβους αναγνώστες. Θα ακολουθήσει η ταύτιση με κάποιον ήρωα και η συγγραφή σελίδων του ημερολογίων του ή επιστολών του. Ακόμη θα προσπαθήσουμε συνδέσουμε την ψυχολογία και την τέχνη με την λογοτεχνία.\nΔΕΙΤΕ ΤΗΝ ΕΡΓΑΣΙΑ\nαπό Admin Πεμ Δεκ 13, 2012 7:34 am\nΕΡΓΑΣΙΕΣ ΤΩΝ ΜΑΘΗΤΩΝ ΣΤΑ ΦΥΛΑ - Α΄ ΛΥΚΕΙΟΥ\nαπό Admin Τρι Ιαν 08, 2013 10:50 pm\nAξιολογικό παράδειγμα Λογοτεχνίας Α' Λυκείου - Διδακτική ενότητα: "Το Θέατρο"\n“ΣΩΠΑ ΔΑΣΚΑΛΕ!” θεατρικό έργο για γιορτή αποφοίτων βασισμένο σε κείμενα Καζαντζάκη, Βιζυηνού, Λουντέμη, Χρηστοβασίλη, Αλεξίου, Βάρναλη.\nαπό Admin Τετ Ιαν 09, 2013 8:45 am\nΠαραδοσιακή και Μοντέρνα ποίηση: Απαγγελίες ποιημάτων\nΈχει επεξεργασθεί από τον/την Admin στις Τετ Ιαν 09, 2013 8:55 am, 1 φορά\nαπό Admin Τετ Ιαν 09, 2013 8:52 am\nΑΠΟ ΤΗΝ ΠΑΡΑΔΟΣΙΑΚΗ ΠΟΙΗΣΗ ΣΤΟΝ ΜΟΝΤΕΡΝΙΣΜΟ (SLIDE)\nαπό Admin Τετ Ιαν 09, 2013 9:00 am\nΔΙΔΑΣΚΟΝΤΑΣ ΝΕΩΤΕΡΙΚΗ ΠΟΙΗΣΗ : ΥΠΕΡΡΕΑΛΙΣΜΟΣ\nαπό Admin Τετ Ιαν 09, 2013 8:52 pm\nΗ ΝΕΟΕΛΛΗΝΙΚΗ ΠΟΙΗΣΗ\nΡΕΥΜΑΤΑ - ΠΟΙΗΣΗ\nΝΕΟΕΛΛΗΝΙΚΗ ΠΟΙΗΣΗ - ΠΕΡΙΟΔΟΙ - ΡΕΥΜΑΤΑ\nαπό Admin Κυρ Ιαν 13, 2013 10:29 am\nΛΟΓΟΤΕΧΝΙΑ Β' ΛΥΚΕΙΟΥ-ΗΛΕΚΤΡΟΝΙΚΟ ΒΙΒΛΙΟ\nαπό Admin Δευ Ιαν 14, 2013 7:11 pm\nΣΤΟΙΧΕΙΑ ΑΦΗΓΗΜΑΤΟΛΟΓΙΑΣ ΚΑΙ ΧΡΗΣΙΜΟΙ ΛΟΓΟΤΕΧΝΙΚΟΙ ΟΡΟΙ\nΈχει επεξεργασθεί από τον/την Admin στις Σαβ Απρ 06, 2013 9:34 am, 1 φορά\nαπό Admin Τρι Ιαν 15, 2013 8:01 am\nΝΕΟΕΛΛΗΝΙΚΗ ΜΕΤΡΙΚΗ (ΣΥΝΟΠΤΙΚΑ)\nαπό Admin Τετ Φεβ 13, 2013 4:35 pm\nΟ Δημιουργός ΓΙΩΡΓΟΣ ΠΑΠΑΣΤΕΦΑΝΟΥ φιλοξενεί στην εκπομπή «Ο ΓΙΑΝΝΗΣ ΣΠΑΝΟΣ ΜΕΛΟΠΟΙΕΙ ΕΛΛΗΝΕΣ ΠΟΙΗΤΕΣ», διακεκριμένους έλληνες δημιουργούς από το χώρο του θεάτρου, της μουσικής και της λογοτεχνίας με σκοπό να συζητήσουν για τα ποιήματα που μελοποιήθηκαν και έγιναν γνωστά στο ευρύ κοινό.\nαπό Admin Πεμ Μαρ 21, 2013 4:06 pm\nΣαίξπηρ : Ρωμαίος και Ιουλιέτα\nαπό Admin Σαβ Απρ 06, 2013 8:49 am\nΟδηγίες για τον τρόπο αξιολόγησης της Νέας Ελληνικής Λογοτεχνίας της Α‘ τάξης Γενικού Λυκείου\nΔίνονται στους μαθητές δύο θέματα.\nΤο κάθε θέμα περιλαμβάνει ένα ή (αν πρόκειται για ποιήματα) περισσότερα άγνωστα λογοτεχνικά κείμενα, ομοειδή ή ομόθεμα με τις διδακτικές ενότητες που διδάχτηκαν (Τα φύλα στη λογοτεχνία, Παράδοση και μοντερνισμός στη νεοελληνική ποίηση, Θέατρο). Οι μαθητές καλούνται να επιλέξουν το ένα από τα δύο θέματα. Ακριβώς επειδή είναι άγνωστα, είναι σημαντικό να έχουν δυνατότητα επιλογής. Οι «ερωτήσεις» που τα συνοδεύουν είναι παρόμοιες με αυτές που δούλεψαν μέσα στην τάξη και ελέγχουν το βαθμό κατάκτησης των δεξιοτήτων και των γνώσεων που αναφέρονται στη στήλη 5 του Προγράμματος Σπουδών.\nΟι μαθητές καλούνται: Σε περίπτωση που το δοσμένο κείμενο είναι αφηγηματικό ή θεατρικό:\n(1β) Να εκφέρουν άποψη για το θέμα του κειμένου, συνδέοντάς το με την καθημερινή τους εμπειρία ή εναλλακτικά (1β) Να διατυπώσουν το κεντρικό διακύβευμα-σύγκρουση σε ένα θεατρικό έργο.\n(2α) Να μετατρέψουν κομμάτι του θεατρικού κειμένου σε αφηγηματικό λόγο. ή εναλλακτικά (2α) Να αλλάξουν τον αφηγητή της ιστορίας προκειμένου να δοθεί έμφαση στη σημασία της «φωνής» (φωνή ενηλίκου, άνδρα, γυναίκας, νέου, νέας).\n(2β) Να συγγράψουν ένα μικρό κείμενο ως «διαφήμιση» ή βιβλιοπαρουσίαση ή κριτική για το κείμενο που θα δοθεί ή να τοποθετηθούν (αν συμφωνούν ή διαφωνούν και γιατί) απέναντι σε κριτική που θα δοθεί. ή εναλλακτικά (2β) Να ταυτιστούν με κάποιον ήρωα του κειμένου και να γράψουν σελίδες του ημερολογίου του ή επιστολών του.\n(2β) Να εντοπίσουν τα σύμβολα σε όσα ποιήματα υπάρχουν και να τα κατατάξουν σε κατηγορίες ανάλογα με το είδος τους (αντικείμενα, φυσικά φαινόμενα, εικόνες, ήχοι). ή εναλλακτικά (2β) Να εντοπίσουν λυρικά ή δραματικά στοιχεία στα ποιήματα.\nΘα αλλάξει ο τρόπος εξέτασης των μαθητών στη διάρκεια της χρονιάς και στις τελικές εξετάσεις;\nΗ αξιολόγηση των μαθητών αντιστοιχεί στη σκοποθεσία και στο περιεχόμενο του Π.Σ. Κατά τη διάρκεια της χρονιάς οι μαθητές αξιολογούνται με βάση τις ατομικές και ομαδικές εργασίες όπως περιγράφονται στο Π.Σ. και στα προτεινόμενα σενάρια. Στο τέλος της χρονιάς εξετάζονται σε άγνωστο κείμενο, ομόθεμο ή ομοειδές με αυτά που διάβασαν και με ερωτήσεις ανάλογες με τις δραστηριότητες που δούλεψαν κατά τη διάρκεια της χρονιάς.\nΚατά την εξέταση του μαθήματος από το τρέχον σχολικό έτος (2012-13) δεν θα δίδονται στους μαθητές δύο θέματα, (όπως προβλέπεται στο Π.Δ. 48/2012, άρθρο 1, παρ. 9) αλλά ένα θέμα (θα ακολουθήσει σχετική τροποποίηση). Κατά τα λοιπά ισχύει ό,τι προβλέπεται στην παρ. 9 του άρθρου 1 του Π.Δ. 48/2012 (ΦΕΚ Α΄97).\nΙΣΤΟΣΕΛΙΔΑ ΥΠΟΥΡΓΕΙΟΥ ΠΑΙΔΕΙΑΣ\nαπό Admin Σαβ Απρ 06, 2013 9:11 am\nΣας γνωστοποιούμε ότι στο ΦΕΚ Α΄ 55 δημοσιεύτηκε το Π.Δ.24/2013 με τίτλο «Τροποποίηση και συμπλήρωση του π.δ/τος 48/2012 «Τροποποίηση του Π.Δ. 60/2006 “Αξιολόγηση των μαθητών του Ενιαίου Λυκείου” (A΄ 65)» (Α΄ 97)».\nΗ τροποποίηση αναφέρεται στην εξέταση της Αρχαίας Ελληνικής Γλώσσας και Γραμματείας & της Νέας Ελληνικής Λογοτεχνίας στην Α΄ τάξη Ημερήσιου και Α΄ τάξη Εσπερινού Γενικού Λυκείου .\nαπό Admin Σαβ Απρ 06, 2013 10:37 am\nαπό Admin Παρ Μάης 24, 2013 3:53 pm\nΕΡΕΥΝΗΤΙΚΗ ΕΡΓΑΣΙΑ ΣΤΗ ΛΟΓΟΤΕΧΝΙΑ\nΕΝΟΤΗΤΑ : ΤΑ ΦΥΛΑ ΣΤΗ ΛΟΓΟΤΕΧΝΙΑ\nΘΕΜΑ : Η ΠΡΟΙΚΑ\nαπό Admin Σαβ Μάης 25, 2013 11:43 am\n» Διδασκαλία της Νέας Ελληνικής Λογοτεχνίας


GRANDIÔSE LINER: ΤΟ ΒΛΕΜΜΑ ΑΠΟ ΔΙΑΦΟΡΕΤΙΚΗ ΟΠΤΙΚΗ | Beauty Diaries by Beauty Line\nΛυγίστε. Εφαρμόστε. Δημιουργήστε. Grandiôse Liner. Το πρώτο eyeliner, που το πινέλο του είναι εμπνευσμένο από τις τεχνικές εφαρμογής των make-up artists και επιτρέπει κλίση κατά 350 ,χαρίζοντας απίστευτη ευελιξία κατά την εφαρμογή! Η εξαιρετικά λεπτή άκρη του πινέλου, υπόσχεται απόλυτα λεπτή γραμμή, ενώ η νέα φόρμουλά του, χαρίζει ματ αποτέλεσμα που διαρκεί και δεν μουτζουρώνει. Το Grandiôse Look, συμπληρώνουν, η μάσκαρα Grandiôse Extrême με νέο βουρτσάκι και νέα φόρμουλα που χαρίζουν extreme όγκο, ένταση και κράτημα!\nΤο Eyeliner είναι ένας θρύλος που έχει διαμορφωθεί από τον κινηματογράφο – η υπογραφή μερικών από τα πιο εντυπωσιακά βλέμματα του κινηματογράφου – οι φωτογραφήσεις μόδας, και το απόλυτο όπλο των γυναικών που αναζητούν μια καλλυντική ταυτότητα που να τις κάνει μοναδικές. Πιο σύγχρονο και επιθυμητό από ποτέ, μπορεί να εφαρμοστεί όπως ακριβώς το επιθυμείτε –δημιουργώντας διάφορα σχέδια, με κλασσικό τρόπο επεκτείνοντας την γραμμή πέρα από το βλέφαρο ή δημιουργώντας μία λεπτή, διακριτική γραμμή ακριβώς στη βάση των βλεφαρίδων. Σημειώνοντας ισχυρή επιστροφή στις πασαρέλες και στα tutorials ομορφιάς, συμβολίζει μια ακατανίκητη επιθυμία για δημιουργία και διασκέδαση με το μακιγιάζ ώστε να ξεχωρίσεις από το πλήθος. Ή απλά να απολαμβάνεις τη διαδικασία της δημιουργίας, του σχεδιασμού.\nΓια να απελευθερωθεί η γραμμή του liner και να ωθήσει τα όρια της, η Lancôme δημιούργησε το Grandiôse Liner, εμπνευσμένο από τις τεχνικές των make-up artists. Αυτό το επαναστατικό liner σπάει τους κανόνες και προσφέρει μια πιο απλή τεχνική και απίστευτη ευελιξία κατά την εφαρμογή.\nΈνα υπέροχο τεχνολογικό επίτευγμα, που περιλαμβάνει έναν μηχανικό άξονα που επιτρέπει την κλίση κατά 350 αριστερά και δεξιά και σχεδόν απεριόριστες επιδέξιες κινήσεις. Η νέα, πυκνή, αδιάφανη και έντονου τύπου ματ φόρμουλά του, χαρίζει ένταση στο βλέμμα και ιδιαίτερα τολμηρές γραμμές.\nΑυτό είναι ένα από τα καλύτερα κρυμμένα μυστικά μεταξύ των make-up artists: λυγίζουν σκόπιμα το πινέλο ώστε να εξασφαλίσουν μεγαλύτερη ευελιξία, δημιουργικότητα και πιο όμορφα μάτια.\nΤο Grandiôse Liner, με το 350 κεκλιμένο πινέλο του, απλοποιεί άμεσα την τεχνική για μια περισσότερο βελτιωμένη εφαρμογή. Οι 350 οδηγούν σε 3600 μοίρες δημιουργικότητας. Το καινοτόμο λύγισμα αλλάζει ριζικά το παιχνίδι και επιτρέπει κάθε διαβάθμιση της τόλμης. Lisa Eldridge, Make-up Creative Director της Lancôme, χρησιμοποίησε την εξειδίκευσή της αλλά και τις γνώσεις της για να προσδιορίσει την ακριβή γωνία με την οποία θα έπρεπε να λυγίζει το πινέλο. Αυτό το νούμερο λοιπόν συμβολίζει μια αλλαγή κατεύθυνσης απέναντι στη δημιουργικότητα.\nΤο απλικατέρ του Grandiôse Liner μπορεί να λυγίζει χρησιμοποιώντας τον άξονα περιστροφής και να χρησιμοποιηθεί σε δύο συγκεκριμένες θέσεις: ίσιο ή και λυγισμένο. Οτιδήποτε είναι εφικτό στην κεκλιμένη θέση με την άκρη του eyeliner να επιτρέπει μία πιο εύκολη και ακριβή εφαρμογή της γραμμής στη ρίζα των βλεφαρίδων, από την εσωτερική γωνία του ματιού, προς την εξωτερική. Η τεχνική είναι απλοποιημένη και πιο εύκολη όσον αφορά τη χρήση, παρ’ όλα αυτά μπορεί να χαρίσει απεριόριστες εκδοχές.\nΤο Grandiôse Liner έχει επίσης μια εξαιρετικά λεπτή άκρη (μόνο 0.2 mm) με μικροϊνες nylon και υφή ρητίνης για απόλυτη ευελιξία: δύο χαρακτηριστικά απαραίτητα για μια τέλεια γραμμή eye liner. Είναι ένα eyeliner που πρέπει να το εμποτίσετε πριν τη χρήση, αυτό σημαίνει πως η άκρη του θα κρατήσει ακριβώς την κατάλληλη ποσότητα προϊόντος όταν το πιέσετε μέσα στο δοχείο με το χρώμα.\nΤόλμη και εκπληκτικό ματ αποτέλεσμα\nΠυκνές, αδιαφανείς και έντονα ματ, οι πολύτιμες χρωστικές δημιουργούν ένα ασυνήθιστα εκλεπτυσμένο αποτέλεσμα στο δέρμα. Διατίθεται από τη Lancôme σε τρεις εξαιρετικά έντονες αποχρώσεις (έντονο μαύρο, μπλε και βαθύ καφέ), το απόλυτο ματ αποτέλεσμα προσφέρει πολυτέλεια μακράς διάρκειας χωρίς να μουτζουρώνει.\nΗ πλούσια σε νερό σύνθεσή του γλιστρά απαλά πάνω από το δέρμα και στεγνώνει γρήγορα. Η γραμμή δεν επηρεάζεται από την υγρασία και τη λιπαρότητα, και παραμένει αναλλοίωτη. Το πολυμερές latex που περιέχει δημιουργεί, καθώς στεγνώνει, μία προστατευτική μεμβράνη κατά τη διάρκεια της ημέρας. Αυτή είναι η τέλεια συνταγή από οποιαδήποτε οπτική κι αν το δει κανείς. Εξασφαλίζει ταυτόχρονα εφαρμογή υψηλής ποιότητας και εξαιρετική διάρκεια. Η αφαίρεσή του Grandiose Liner είναι ιδιαίτερα εύκολη και ξεβγάζεται με χλιαρό νερό.\nΗ απλή εφαρμογή απελευθερώνει τη δημιουργικότητα:\nΤο 96% των γυναικών που δοκίμασαν το Grandiôse Liner, δήλωσαν πως στεγνώνει γρήγορα.\nΤο 95%, ότι ήταν εύκολο να το κρατήσουν.\nΤο 95%, ότι η άκρη του ήταν ευέλικτη.\nΤο 91.1%, ότι δημιουργεί λεπτή γραμμή.\nΤο 90.1%, ότι ήταν πιο εύκολο να το εφαρμόσουν στις ρίζες των βλεφαρίδων.\nΤο 88.1%, ότι γλιστρούσε απαλά και εύκολα πάνω στα βλέφαρα, κατά την εφαρμογή.\nΤο 86.1%, ότι ήταν εύκολη η εφαρμογή του.\nΤο 85.1%, ότι επέτρεπε ευκολότερο έλεγχο κατά τη διάρκεια της εφαρμογής.\nΑνάδειξη των ματιών:\nΤο 94.1% των γυναικών που δοκίμασαν το Grandiôse Liner, τόνισαν το βλέμμα ή δήλωσαν πως απέκτησαν εντυπωσιακό βλέμμα.\nΤο 90.1%, το χρωματικό αποτέλεσμα ήταν έντονο\nGrandiôse: προβάδισμα στην καινοτομία\nΤο πνεύμα της σειράς Grandiôse πρεσβεύει μια σειρά από ιδέες που επανεφεύρουν τις τεχνικές μακιγιάζ ή δημιουργούν ακόμη πιο εύκολους αλλά ταυτόχρονα εξειδικευμένους τρόπους για να απελευθερώσουν τη δημιουργικότητα των γυναικών στα μυστικά του μακιγιάζ που μπορεί να είναι πιο περίπλοκα. Οι περίπλοκες τεχνολογίες και οι συνεχείς καινοτομίες στηρίζουν αυτή την απλότητα\nGrandiôse Extrême: μια νέα μάσκαρα για extra όγκο\nΗ νέα μάσκαρα Grandiôse Extrême κυκλοφορεί για να συμπληρώσει το Grandiôse look με βλεφαρίδες με μέγιστο όγκο. Αυτή η νέα φόρμουλα επανεφευρίσκει την ιδέα του όγκου με μακρά διάρκεια με το ‘Λαιμό Κύκνου’ που διαθέτει, ώστε να καθοδηγεί το χέρι και κατ’ επέκταση το βουρτσάκι να αγκαλιάζει τις βλεφαρίδες κοντά στη ρίζα και στη γραμμή των βλεφαρίδων. Οι βλεφαρίδες αναδεικνύονται, μακραίνουν και αποκτούν όγκο για extreme αποτέλεσμα και δύναμη αποπλάνησης στο βλέμμα.\nΤο πρώτο μυστικό για τον όγκο που προσφέρει η μάσκαρα είναι η υψηλή περιεκτικότητα σε ελαστομερή που διαθέτει το βουρτσάκι. Οι πολλές τρίχες του που ορίζονται σε σειρές ανά ζεύγη, εξασφαλίζουν τον καλύτερο διαχωρισμό των βλεφαρίδων με κάθε πινελιά και μια πιο ομοιόμορφη εφαρμογή. Οι μακριές τρίχες στο βουρτσάκι, αγκαλιάζουν όλες τις βλεφαρίδες με μια κίνηση και αφήνουν την ιδανική ποσότητα μάσκαρα καθώς κινούνται, για να χαρίσουν αποτέλεσμα με όγκο.\nΕκτός από τα χαρακτηριστικά του πινέλου, η φόρμουλα νέας γενιάς είναι ένας ακόμη παράγοντας που συμβάλλει στην ένταση. Η πλούσια υφή της είναι εύκολο να εφαρμοστεί, επικαλύπτοντας τις βλεφαρίδες με ένα μαλακό και εύπλαστο φινίρισμα. Τα πολυμερή επιτρέπουν στο προϊόν να ντύσει τις βλεφαρίδες με μια και μόνο εφαρμογή και να διατηρήσει αυτό το αποτέλεσμα. Τα «σκληρά κεριά», που χρησιμοποιούνται συχνά στις φόρμουλες μάσκαρα, επιτρέπουν να ανοίξει ο δρόμος για τα πιο «εύπλαστα κεριά» που δημιουργούν εντυπωσιακό όγκο σε χρόνο μηδέν. Το λατέξ σχηματίζει ένα προστατευτικό στρώμα γύρω από τις βλεφαρίδες για extreme κράτημα και αναλλοίωτο αποτέλεσμα για 24 ώρες.\nΣε μια έντονη βαθιά, σκούρα μαύρη απόχρωση, αυτό το μάσκαρα αγκαλιάζει την υπερβολή του απόλυτα έντονου χρώματος. Ένα πολυμερές που ενισχύει το χρώμα αναμειγνύεται με εξαιρετικά λεπτές χρωστικές και τις μεταφέρει ομοιόμορφα στη φόρμουλα για μια απόλυτα μαύρη απόχρωση, καθαρή και πυκνή. Το συνδετικό βελτιστοποίησης στη συνέχεια βελτιώνει τη συμβατότητα μεταξύ των δυο φάσεων του προϊόντος, την περαιτέρω προώθηση της διασποράς των χρωστικών ουσιών. Το μαύρο δεν ήταν ποτέ τόσο έντονο, οι βλεφαρίδες ποτέ τόσο ξεχωριστές. Στη συνέχεια, ειδικά συστατικά βελτιώνουν τη συμβατότητα μεταξύ υδάτινης φάσης και κεριών του προϊόντος, ενισχύοντας ακόμα περισσότερο την ομοιόμορφη μεταφορά των χρωστικών. Το μαύρο δεν ήταν ποτέ τόσο ισχυρό, οι βλεφαρίδες ποτέ τόσο έντονες.\nΈνα συνδετικό βελτιστοποίησης, βελτιώνει τη συμβατότητα μεταξύ της υδάτινης και κέρινης φάσης του προϊόντος και την περαιτέρω προώθηση της διασποράς των χρωστικών ουσιών.\nΗ νέα μάσκαρα Grandiôse Extrême είναι μοντέρνα και εκλεπτυσμένη μέσα στη νέα της μαύρη ματ συσκευασία και υπόσχεται αποτέλεσμα απαράμιλλης έντασης.\nΈνα εμπνευσμένο visual\nH απολαυστική Penélope Cruz μας κοιτά μέσα από το φακό του φωτογράφου Alexi Lubomirski.. Στα μάτια της φορά Grandiôse liner. Η έντονη γραμμή του liner, ακολουθεί την καμπύλη του πλατύγυρο καπέλου της για ακόμη πιο επιτηδευμένο look.


Πρόταση διαιτολογίου Αρχεία - Nutr'n'Cook\nΕτικέτα: Πρόταση διαιτολογίου\nPosted on 2 Σεπτεμβρίου 2021 2 Σεπτεμβρίου 2021 by Στυλιανός Κάρλος in Τι θα φάμε σήμερα;\nΜια πρόταση μηνιαίου μενού βασισμένο στα πρότυπα της μεσογειακής διατροφής απο τον Στυλιανό Κάρλο. Καιρός να εξασκήσεις τις μαγειρικές σου γνώσεις και να αναζητήσεις νέες γευστικές εμπειρίες. Οργάνωσε τη λίστα με τα υλικά που θα χρειαστείς και καλή απόλαυση!\nΚατεβάστε το μενού σε pdf Μενού Σεπτεμβρίου


Διαψεύστηκε από την προεδρία το κάλεσμα του Ερντογάν σε προσευχή - Κόσμος | News 24/7\nΔιαψεύστηκε από την προεδρία το κάλεσμα του Ερντογάν σε προσευχή\nANKARA, TURKEY - DECEMBER 24: President of Turkey Recep Tayyip Erdogan delivers a speech during the joint press conference with President of Afghanistan Ashraf Ghani (not seen) at Presidential Complex in Ankara, Turkey on December 24, 2015. (Photo by Murat Kaynak/Anadolu Agency/Getty Images) GETTY IMAGES\nΗ κατάσταση έκτακτης ανάγκης επιβλήθηκε για να αποφευχθεί ένα δεύτερο πραξικόπημα, υποστηρίζει η τουρκική κυβέρνηση\nnews247 21 Ιουλίου 2016 15:46\nΗ τουρκική προεδρία διέψευσε σήμερα το μεσημέρι ότι ο αρχηγός του κράτους Ρετζέπ Ταγίπ Ερντογάν κάλεσε σε προσευχή, έπειτα από τη μετάδοση μιας ηχογράφησης, η οποία του αποδίδεται, από φιλο-κυβερνητική εφημερίδα.\n"Ο πρόεδρος δεν κάλεσε σε προσευχή σήμερα το πρωί", από το τέμενος του προεδρικού συγκροτήματος, δήλωσε στο Γαλλικό Πρακτορείο, υπό τον όρο της ανωνυμίας. αξιωματούχος της τουρκικής προεδρίας.\nΟ αξιωματούχος είχε δηλώσει αρχικά στο Γαλλικό Πρακτορείο πως η φωνή που ακούγεται από τα μεγάφωνα ήταν πράγματι εκείνη του Τούρκου προέδρου, διευκρινίζοντας ωστόσο πως επρόκειτο για ανάγνωση αποσπασμάτων από το Κοράνι και όχι για κάλεσμα σε προσευχή.\nΗ εφημερίδα Yeni Safak ανήρτησε την ηχογράφηση στην ιστοσελίδα της σήμερα το πρωί, αποδίδοντάς την στον πρόεδρο Ερντογάν, στόχο μιας απόπειρας στρατιωτικού πραξικοπήματος στις 15 Ιουλίου που προκάλεσε τουλάχιστον 300 θανάτους.\nΕξάλλου, σε μηνύματα που φέρουν την υπογραφή RTErdogan και εστάλησαν σε διάφορους αριθμούς κινητών τηλεφώνων στη χώρα, ο αρχηγός του κράτους καλεί τους υποστηρικτές του να συνεχίσουν να κατεβαίνουν στους δρόμους για να αντισταθούν στους "τρομοκράτες".\n"Οι πλατείες δεν ανήκουν στα τανκς. Οι πλατείες ανήκουν στο έθνος", αναφέρεται στο μήνυμα.\nΈπειτα από τη δημοσίευση της απόφασης στην Εφημερίδα της Κυβέρνησης, η επιβολή της κατάστασης έκτακτης ανάγκης θα πρέπει να εγκριθεί σήμερα από το τουρκικό κοινοβούλιο, μια διαδικασία καθαρά τυπική.\nΣτο μεταξύ, ο υπουργός Δικαιοσύνης Μπεκίρ Μποζντάγ δήλωσε σήμερα πως η κατάσταση έκτακτης ανάγκης που επιβλήθηκε στην Τουρκία έχει στόχο να αποτρέψει ενδεχόμενο δεύτερο στρατιωτικό πραξικόπημα.\nΜιλώντας στο τουρκικό κοινοβούλιο, ο Μποζντάγ υποστήριξε επίσης πως οι πολίτες δεν θα αισθανθούν οποιαδήποτε αλλαγή στη ζωή τους κατά τη διάρκεια της κατάστασης έκτακτης ανάγκης και πως δεν θα επηρεαστούν αρνητικά η οικονομία ή οι επενδύσεις.\nΠΕΡΙΣΣΟΤΕΡΑ: Πραξικόπημα στην Τουρκία, Τουρκία\nΟ Ερντογάν καλεί σε προσευχή και στέλνει SMS στο έθνος\nΛύνει τα χέρια στον Ερντογάν η 'κατάσταση εκτάκτου ανάγκης'\nΑνανεώνεται το Mitsubishi Eclipse Cross\nΆρης - ΠΑΣ: Γκάφα του Κουέστα και 0-2 με τον Παντελάκη


Την άμεση απόσυρση του νομοσχεδίου για τις λαϊκές αγορές ζήτησε ο Τσίπρας\nΠρώτη καταχώρηση: Πέμπτη, 1 Μαΐου 2014, 03:05\nΤην άμεση απόσυρση του νομοσχεδίου που αφορά στις λαϊκές αγορές ζητάει ο ΣΥΡΙΖΑ. Ο πρόεδρος του ΣΥΡΙΖΑ, Αλέξης Τσίπρας, συναντήθηκε την Τρίτη με τον πρόεδρο της Ομοσπονδίας Λαϊκών Αγορών, Παντελή Μόσχο, και τoν πρόεδρο του σωματείου επαγγελματιών πωλητών Α΄ Λαϊκής Αγοράς Αθηνών και μέλος του Δ.Σ. της Ομοσπονδίας, Αντ. Τριανταφυλλόπουλο, και δήλωσε μετά τη συνάντηση ότι ζητάει την απόσυρση του νομοσχεδίου «που με πρόχειρο, αποσπασματικό και αντιφατικό τρόπο προσπαθεί να αντιμετωπίσει ένα τόσο σοβαρό θέμα».\nΟ ΣΥΡΙΖΑ τάσσεται υπέρ της διατήρησης όλων των αρμοδιοτήτων του Οργανισμού Λαϊκών Αγορών Αθηνών, Πειραιά και Θεσσαλονίκης, καθώς και την ανάθεση των αρμοδιοτήτων για τις λαϊκές αγορές στην Περιφερειακή Αυτοδιοίκηση.\nΤέλος, ζητάει να ξεκινήσει άμεσα μια πραγματική διαβούλευση με όλους τους εμπλεκόμενους φορείς ώστε να ενταχθεί το υπαίθριο εμπόριο στον Εθνικό Σχεδιασμό Ανασυγκρότησης της χώρας, αφού, όπως διευκρινίζει, «μέσω του θεσμού αυτού εξασφαλίζεται η βιωσιμότητα πολλών μικρών παραγωγών αλλά και επαγγελματιών, εξασφαλίζει ο καταναλωτής ποιοτικά και φθηνά προϊόντα».\nΤελευταία ενημέρωση: Πέμπτη, 1 Μαΐου 2014, 03:05\nΠαρί Σεν Ζερμέν: Ανανέωσε μέχρι το 2024 ο Ντράξλερ


Δήμος Χαλκηδόνος : Αρχηγική εμφάνιση Β. Μπίκου ( ; ) … Εκτεθειμένος ο δήμαρχος ! - VimaThess-News.gr\nΔήμος Χαλκηδόνος / Καλημέρα κύριε ΔΗΜΑΡΧΕ ! / Παρά-πολιτικά\nΜε δήλωση του σε τοπικό σαιτ του δήμου μας ο δημοτικός σύμβουλος κ. Β Μπίκος έκανε Αρχηγική Εμφάνιση αμφισβητώντας με την στάση του τον δήμαρχο Σταύρο Αναγνωστόπουλο λέγοντας ότι!: «Ούτε εγώ ούτε η παράταξη ΜΟΥ ! … εγκρίνει τις ενέργειες του κ Ευσταθιάδη …»\nΗ τοποθέτηση του κ. Β. Μπίκου δείχνει να αμφισβητεί τον ρόλο του δήμαρχο στο «επίμαχο θέμα…» αφού όπως δείχνει μιλούσε εκ μέρους ολόκληρης της παράταξης\nΌπως φάνηκε στέλνει τελεσίγραφο στο δήμαρχο και αναρωτιέμαι ποιος εκφράζει την παράταξή ο δήμαρχος η ο κ Β . Μπίκος ;\nΕπι του θέματος πρέπει να απάντηση άμεσα ο ίδιος ο κ δήμαρχος και να διευκρινίσει αν ταυτίζεται με την τοποθέτηση του κ Β. Μπίκου ενάντια στον αντιδήμαρχο του … ; (!!!)\nΑΛΛΙΩΣ ΕΙΝΑΙ ΕΚΤΕΘΕΙΜΕΝΟΣ… από την δήλωση του κ Β. Μπίκου και η ρήξη είναι δεδομένη και έρχεται… !\nΣε επόμενο σχόλιο μας θα δημοσιεύσουμε την επιστολή που μας έστειλε ο κ Λουκάς Ευσταθιάδης για την αναφορά του στον εισαγγελέα διαφθοράς για το ΚΕΚ ΝΕΦΕΛΗ !\nΠροηγούμενο άρθρο Εκπτώσεις : Ξεκινάνε αύριο οι χειμερινές εκπτώσεις\nΕπόμενο άρθρο “ΕΛΕΥΘΕΡΟ ΒΗΜΑ” Η επιστολή – αναφορά που έκανε προς τον εισαγγελέα διαφθοράς για το ΚΕΚ ΝΕΦΕΛΗ ο κ. Λουκάς Ευσταθιάδης


Μόδα 1. Δυο βασίλισσες μαζί. Η βασίλισσα Ελισάβετ μαζί με την διευθύντρια της Vogue Anna Wintour παρακολουθούν την επίδειξη μόδας του Richard Quinn. Η Ελισάβετ βρέθηκε στην εβδομάδα μόδας του Λονδίνου και μάλιστα βράβευσε τον Quinn με το βραβείο για το Βρετανικό Σχέδιο. REUTERS/Yui Mok/Pool\nΜόδα 2. Αγγέλους στο χιόνι κάνουν τα μοντέλα της Moncler που ειδικεύονται στις χειμωνιάτικες κρύες εμφανίσεις. Η επίδειξη έγινε στην Εβδομάδα μόδας του Μιλάνου. REUTERS/Tony Gentile\nΜόδα 3. Σμιχτά φρύδια, μαντίλες, φίδια, κομμένα κεφάλια, χειρουργικά κρεβάτια και πολύ πολυτέλεια στα σχέδια και τα υφάσματα. Αυτά εμπεριείχε η επίδειξη μόδας που όλοι ήθελαν να δουν του Alessandro Michele για τον οίκο Gucci στο Μιλάνο. REUTERS/Tony Gentile\nΜόδα 4. Ολοι προσπαθούμε με το ντύσιμό μας κάτι να δείξουμε. Η πιο εύκολη στυλιστικά επιλογή που δυστυχώς όμως κοστίζει, είναι να δείχνεις πλούσιος. Εκεί λοιπόν έρχονται τα καρναβάλια και συγκεκριμένα ο Ekeko ο θεός της αφθονίας και του πλούτου στην Βολιβία, που εκτός από πάκους με λεφτά έχει κρεμασμένα πάνω του και του κόσμου τα αγαθά. Στην φωτογραφία ο Alberto Macias Rios, διαγωνίζεται στην Λα Παζ για το καλύτερο κουστούμι του Ekeko. (AP Photo/Juan Karita)


Καλλιστεία 2019: Πρώην παίκτρια του GNTM 2 κέρδισε στον διαγωνισμό ομορφιάς | Pagenews.gr\nΚαλλιστεία 2019: Πρώην παίκτρια του GNTM 2 κέρδισε στον διαγωνισμό ομορφιάς\nPagenews Team 17.10.2019 | 12:20 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Lifestyle / Καλλιστεία 2019: Πρώην παίκτρια του GNTM 2 κέρδισε στον διαγωνισμό ομορφιάς\nΚαλλιστεία 2019: Η προσπάθεια της στο Greece Next Top Model 2 δεν στέφθηκε με επιτυχία, όμως εκείνη δεν το έβαλε κάτω και κατέκτησε πρωτιά στα χθεσινά Ελληνικά Καλλιστεία.\nΚαλλιστεία 2019: Η καριέρα της Σάρα Τσέχου ξεκινά από μια διαφορετική πόρτα από που αρχικά άνοιξε. Η προσπάθεια της στο Greece Next Top Model 2 δεν στέφθηκε με επιτυχία. Η Σάρα Τσέχου όμως δεν το έβαλε κάτω και θέτοντας στόχο να ξεχωρίσει πήρε μέρος στα Ελληνικά Καλλιστεία. Χθες βράδυ, η εξιλέωση για το νεαρό μοντέλο ήρθε, με τους διοργανωτές να την απονείμουν τον τίτλο της «Ελληνίδας 2019».\nΗ 19χρονη Σάρα Τσέχου έγινε γνωστή κατά την παρουσία της στο Greece Next Top Model 2. Μάλιστα μία της στιγμή ίσως να την στοιχειώνει και για πάντα. Την ώρα που έκανε πασαρέλα με τα ρούχα του Γιώργου Ελευθερίαδη στο Bootcamp, σκόνταψε και έπεσε κάτω, με αποτέλεσμα να χτυπήσει το πόδι της και να αποχωρήσει από τον διαγωνισμό.\nΤο νεαρό μοντέλο έθεσε υποψηφιότητα στα Καλλιστεία 2019 και κατάφερε να κατακτήσει τον τίτλο της «Ελληνίδας 2019».«Νιώθω υπέροχα που έχω αυτόν τον τίτλο, αλλά θα ήθελα να έχω έναν καλύτερο τίτλο. Χαίρομαι όμως για τις φίλες μου που βγήκαν Σταρ Ελλάς και Μις Ελλάς και δεν πειράζει, στα επόμενα Καλλιστεία ίσως βγω» δήλωσε μετά την απονομή του τίτλου της.\nGNTM 2ΚΑΛΛΙΣΤΕΙΑ 2019ΜΟΝΤΕΛΟΣΑΡΑ ΤΣΕΧΟΥΤΙΤΛΟΣ ΚΑΛΛΙΣΤΕΙΑ 2019


Ιράκ: Απελευθερώθηκε από τον έλεγχο του ISIS η Μοσούλη - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Ιράκ: Απελευθερώθηκε από τον έλεγχο του ISIS η Μοσούλη\nΙράκ: Απελευθερώθηκε από τον έλεγχο του ISIS η Μοσούλη\n«Αρκετός κόσμος βγήκε στους δρόμους να πανηγυρίσει την ελευθερία του. Όχι πολύς. Οι περισσότεροι άμαχοι δεν έχουν πολλούς λόγους για να χαίρονται. Έχασαν συγγενείς, οικογένειες, παιδιά, γονείς και όλα τους τα υπάρχοντα. Είναι κουρασμένοι. Κάποια παιδιά ούτε καν κατάλαβαν ότι σίγησαν τα όπλα. Κάποια λίγα μωρά έχουν ένα κενό βλέμμα, μοιάζουν σαν να κάποιος να τους έχει ρουφήξει κάθε ίχνος ζωής», λέει ο δημοσιογράφος του BBC, Τζόναθαν Μπιλ.\nΗ εξτρεμιστική οργάνωση έχει επίσης υπό τον έλεγχό της μεγάλες περιοχές στη Συρία, αν και έχασε έδαφος και το προπύργιό της. Η Ράκα πολιορκείται από δυνάμεις των ανταρτών που στηρίζονται από την Ουάσινγκτον.


Οι καθαρές ψυχές, δυναμώνουν μετά τον πόνο.. - NewSide.gr | NewSide.gr\nΟι καθαρές ψυχές, δυναμώνουν μετά τον πόνο..\n“Η γη πάντα σκληραίνει μετά τη βροχή” λέει μια ιαπωνική παροιμία. Μια φράση με πολύ αλήθεια συμπυκνωμένη σε λίγες λέξεις. Όπως το χώμα σκληραίνει μετά τη βροχή, έτσι ακριβώς αντιδράει και το σώμα μετά τα δάκρυα, γιατί ένας άνθρωπος που έχει πονέσει, ένας άνθρωπος που έχει κλάψει, γίνεται πάντα πιο δυνατός.\nΗ ζωή δεν είναι εύκολη, υπάρχουν όμως και άνθρωποι που βιώνουν περισσότερες δυσκολίες απ’ τους υπόλοιπους. Είναι αυτοί που οι περισσότεροι κοιτάμε με δέος κι απορούμε πώς αντέχουν! Πώς μπορούν και συνεχίζουν! Από πού αντλούν τόση δύναμη!\nΗ γη σκληραίνει μετά τη βροχή κι όλοι αυτοί οι άνθρωποι που πόνεσαν πολύ, δεν είχαν άλλη επιλογή παρά να σκληρύνουν, μετά τα τόσα δάκρυα. Δεν είχαν άλλη επιλογή, απ’ το να βρουν τη δύναμη μέσα τους για να πάνε παρακάτω, γιατί παρά τα βάσανα, παρά τον πόνο, η ζωή συνεχίζεται…\nΟι άνθρωποι που έχουν πονέσει πολύ, γίνονται πιο δυνατοί. Κάποιοι γίνονται και πιο σκληροί. Υπάρχουν κι αυτοί, που ο πόνος ατσαλώνει και τα μέσα τους. Υπάρχουν κι αυτοί που έλαβαν πόνο και δεν θα διστάσουν να μοιράσουν πόνο. Υπάρχουν κι αυτοί…\nΥπάρχουν όμως κι οι άλλοι. Αυτοί που ατσαλώθηκαν μόνο εξωτερικά. Για να αντέχουν. Υπάρχουν κι αυτοί, αυτοί που πόνεσαν πολύ και κρύβουν μέσα τους μια απέραντη ευαισθησία. Που δεν αντέχουν να βλέπουν άλλους να πονούν. Που απλώνουν το χέρι στον συνάνθρωπο. Που δίνουν ότι μπορούν για να βοηθήσουν. Όχι για το ευχαριστώ, αλλά επειδή ξέρουν πως είναι να πονάς.\nΗ γη σκληραίνει μετά τη βροχή κι υπάρχουν κάτι “χώματα” στα οποία υποκλινόμαστε…\nΤο δώρο αγάπης του Γκάλη στον μικρό Χριστόφορο που δίνει μάχη με τον καρκίνο\nΤορβάς: Η «σακούλα» που χρησιμοποιούσαν παλιά στην Ελλάδα πριν την πλαστική σακούλα\n5 λόγοι για τους οποίους νυστάζεις ενώ έχεις κοιμηθεί αρκετά!!!\nΊαν: Ένα συγκινητικό animation μικρού μήκους μαθαίνει στα παιδιά την ενσυναίσθηση\n15+2 διάσημες γυναίκες με αδυναμία στους… ποδοσφαιριστές! [photos]\n9+1 Κόρες Διάσημων του Hollywood Που Μεγάλωσαν και Έγιναν Πανέμορφες\nΚτίρια φωτίστηκαν στα χρώματα της γαλλικής σημαίας για να τιμήσουν τα θύματα (pics)


ΒΕΝΕΖΟΥΕΛΑ - ΚΟΛΟΜΒΙΑ ΕΤΟΙΜΕΣ ΓΙΑ ΣΥΡΡΑΞΗ\nΚΟΙΝΩΝΙΚΟΣ ΔΙΑΛΟΓΟΣ :: ΔΙΕΘΝΗ ΘΕΜΑΤΑ :: ΔΙΕΘΝΗ ΘΕΜΑΤΑ Μοιραστείτε |\nΘέμα: ΒΕΝΕΖΟΥΕΛΑ - ΚΟΛΟΜΒΙΑ ΕΤΟΙΜΕΣ ΓΙΑ ΣΥΡΡΑΞΗ Κυρ Νοε 22, 2009 4:15 am\nΈνταση και πάλι στις σχέσεις Βενεζουέλας-Κολομβίας\nΣαββατο, 21 11 2009 13:37\nΈνταση επικρατεί και πάλι στις σχέσεις μεταξύ της Βενεζουέλας και της Κολομβίας. Αιτία, η καταστροφή δύο συνοριακών πεζογεφυρών, από στρατιώτες της Βενεζουέλας.\nΑπό την μία πλευρά ο Πρόεδρος της Βενεζουέλας Ούγκο Τσάβες, χαρακτήρισε τις πεζογέφυρες ως «παράνομες» και από την άλλη η Κολομβία, θεωρεί την καταστροφή των γεφυρών αυτών ως «επιθετική» πράξη και έθεσε τις ένοπλες δυνάμεις της σε κατάσταση «υψίστου συναγερμού». Σε όξυνση βρίσκονται, λοιπόν και πάλι οι σχέσεις δύο γειτονικών χωρών στην Λατινική Αμερική. Η διαταγή που έλαβαν και εκτέλεσαν οι στρατιώτες της Βενεζουέλας, να καταστρέψουν δύο πεζογέφυρες στην επαρχία Τακίρα, στην μεθόριο της χώρας με την Κολομβία, πυροδοτεί την νέα ένταση,\n«Προ πάντων ηρεμία, προ πάντων σοφία, και ας μην εκθέσουμε τους εαυτούς μας σε προκλήσεις, επειδή γνωρίζουμε ότι στα σύνορα υπάρχουν κάποιες δυνάμεις που έχουν την πρόθεση να προκαλέσουν. Αυτό πρέπει να το αποφύγουμε πάση θυσία!», είπε με νόημα ο υπουργός αμύνης της Κολομβίας Γκαμπριέλ Σίλβα.\nΟ Πρόεδρος της Βενεζουέλας Ούγκο Τσάβες, έσπευσε να επεξηγήσει δηλώνοντας ότι «Οι πεζογέφυρες, ήταν παράνομες, επειδή χρησιμοποιούνταν από λαθρέμπορους για την μεταφορά ναρκωτικών από την Κολομβία στην Βενεζουέλα, πετρελαίου από τη Βενεζουέλα στην Κολομβία και διακίνηση άλλων λαθραίων.\nΕπίσης, χαρακτήρισε την επιχείρηση καταστροφής των πεζογεφυρών «επιχείρηση ρουτίνας» και διαβεβαίωσε ότι οι Αρχές της χώρας του θα συνεχίσουν να καταστρέφουν τέτοιες παράνομες διόδους.\nΔεν παρέλειψε δε, να κατηγορήσει την γειτονική Κολομβία ότι διεξάγει «επιχείρηση προπαγάνδας» για να εμφανιστεί η Βενεζουέλα ως επιτιθέμενη.\n«Οι Ευρωπαίοι θα σκεφτούν, ασφαλώς, ότι ο Τσάβες διέταξε την καταστροφή μίας γέφυρας σαν εκείνη του Μπρούκλιν ή την άλλη... πώς την λένε; Την Γκόλντεν Γκέιτ. Λοιπόν, ο Τσάβες ανατινάζει γέφυρες...», δήλωσε με έμφαση ο Πρόεδρος της Βενεζουέλας Ούγκο Τσάβες.\nΠάντως, η Κολομβία μετά από πεντάωρης διάρκειας συνεδρίαση του «Συμβουλίου Εθνικής Ασφαλείας» στην παραμεθόρια πόλη Αράουκα, έθεσε τις ένοπλες δυνάμεις της σε κατάσταση «υψίστου συναγερμού» και δηλώνει ότι αν δεχτεί κάποια επίθεση είναι «έτοιμη να αμυνθεί»!\nΜάλιστα, έσπευσε να χαρακτηρίσει την καταστροφή των γεφυρών «επιθετική» πράξη, που στρέφεται εναντίον του άμαχου πληθυσμού.\nΣχολιάζω: Από καιρό τώρα υπάρχει ένταση μεταξύ της "αριστερής" Βενεζουέλας και της "δεξιάς" Κολομβίας. Ετοιμοι είναι και μην ξεχνάμε πως υπάρχει και "αντάρτικο" και στις δύο χώρες. Ενοπλο στην Κολομβία, εδώ και 40 χρόνια - αστικό, πλούσιο και χρηματοδοτούμενο στην Βενεζουέλα.\nΔεν έχουν ιδιαίτερη σημασία οι πεζογέφυρες, ούτε φυσικά αποτελούν βλάβη του άμαχου πληθυσμού που τον διαχωρίζουν σύνορα.\nΟ Τσάβες μπορεί να εΙπε πρόσφατα πως το αντάρτικο της Κολομβίας είναι αναχρονιστικό και εκτός τόπου και χρόνου, αλλά τίποτα δεν μου λέει πως οι κινήσεις αυτές δεν είναι παρά κινήσεις αντιπερισμπασμού για να ενισχύσει την ευτυχη κάταληξη του αντάρτικου. Το τελευταίο διεξάγεται στην κεντρική Κολομβία, κοντά και μέσα στην πρωτεύουσα Μπογκοτά. Μετακινήσεις του κολομβιανού στρατού προς Ανατολάς (σύνορα με Βενεζουέλα) μπορούν να φέρουν σε δύσκολη θέση το αμερικανόδουλο Κολομβιανό καθεστώς.\nΑς περιμένουμε, με την ευχή για την αποτροπήτων χειρότερων, αλλά και για την εκδίωξη των ληστρικών ξένων συμφερόντων και των κομπραδόρων από την Κολομβία.\nΘέμα: Απ: ΒΕΝΕΖΟΥΕΛΑ - ΚΟΛΟΜΒΙΑ ΕΤΟΙΜΕΣ ΓΙΑ ΣΥΡΡΑΞΗ Κυρ Νοε 22, 2009 4:22 am\nΔίνω πρόχειρα κάποια links\nΚΟΙΝΩΝΙΚΟΣ ΔΙΑΛΟΓΟΣ :: ΔΙΕΘΝΗ ΘΕΜΑΤΑ :: ΔΙΕΘΝΗ ΘΕΜΑΤΑ


Survivor: Οι μπηχτές του Λιάγκα για την αποχώρηση του Τριανταφύλλου-Το σενάριο που θα ανάψει φωτιές | Gossip-tv.gr\nSurvivor: Οι μπηχτές του Λιάγκα για την αποχώρηση του Τριανταφύλλου-Το σενάριο που θα ανάψει φωτιές\nSurvivor: Αποχώρησε ο Τριαντάφυλλος κι αυτό το σενάριο που έθεσε ο Γιώργος Λιάγκας αναφερόμενος στην αποχώρηση του Ντάφυ δεν τον είχαμε σκεφτεί.\nΟ Τριαντάφυλλος ακόμη και στο τελευταίο του επεισόδιο, έκλεψε και πάλι τις εντυπώσεις. Χόρεψε οριεντάλ με μία από τις χορεύτριες και όπως ήταν φυσικό έγινε viral για άλλη μια φορά.\n«Πείτε μου τώρα εγώ τι φταίω πάλι. Δεν ήταν κάτι πονηρό, δεν πιστεύω να με παρεξηγήσει η Δημητρούλα. Χόρεψα αλλά ξέρεις ότι είμαι καλό παιδί και σ΄αγαπάω. Μην ξεκινήσεις διαζύγια και τέτοια. Έρχομαι, ίσως έρθω και αύριο.», ακούσαμε τον Τριαντάφυλλο να λέει χαρακτηριστικά.\nΣτο τέλος της ημέρας όμως ήταν εκείνος που αποχώρησε! Μετά από τόσες φορές που ήταν υποψήφιος και ο κόσμος τον είχε κρατήσει μέσα στο παιχνίδι, αυτή τη φορά δεν συνέβη. Αυτό ακριβώς ήταν που «πονήρεψε» και τον Γιώργο Λιάγκα.\nΣτην τηλεφωνική επικοινωνία που είχε η αδερφή του Τριαντάφυλλου, Δέσποινα Χατζηνικολάου με το Πρωινό, ο παρουσιαστής δε δίστασε να μοιραστεί μαζί της τη σκέψη του, ένα σενάριο που σίγουρα θα ανάψει φωτιές.\n«Δέσποινα εμείς τώρα έχουμε μια υπόνοια και λέμε ότι ένας άνθρωπος που έχει κερδίσει 11 φορές είναι δυνατόν ξαφνικά να χάσει; Μήπως ήταν από τον Τριαντάφυλλο, ότι δεν αντέχει άλλο ο άνθρωπος και τώρα που ξεκινάνε και οι συναυλίες… Μήπως ο άνθρωπος το είχε συμφωνήσει με την παραγωγή;», της είπε.\nΤι απάντησε η αδερφή του;\nΔες το βίντεο τι ειπώθηκε


Γάμοι και μαζικός τουρισμός στη Σαντορίνη: αυτό είναι το τουριστικό μοντέλο που θέλουν οι ντόπιοι μετά την πανδημία; | LiFO\nΓάμοι και μαζικός τουρισμός στη Σαντορίνη: αυτό είναι το τουριστικό μοντέλο που θέλουν οι ντόπιοι μετά την πανδημία;\nΟι απόψεις διίστανται ανάμεσα σ' αυτούς που ελπίζουν να μπει φρένο στον υπερ-τουρισμό και σε εκείνους που απλώς προσδοκούν την επιστροφή στην κανονικότητα.\nΗ Σαντορίνη έχει γίνει τα τελευταία χρόνια αγαπημένος προορισμός γαμήλιων τελετών για χιλιάδες ζευγάρια, που προσελκύονται, μαζί με τους υπόλοιπους επισκέπτες, από την όμορφη αρχιτεκτονική και την εκπληκτική θέα στη θάλασσα.\nΠριν από την πανδημία πολλοί ήταν οι ντόπιοι που θεωρούσαν πώς ο αριθμός των τουριστών ήταν υπερβολικός και μη βιώσιμος. Ποιο είναι το μέλλον του νησιού τώρα;\nΑρκετοί από τους ανθρώπους που ζουν στο νησί, όπως η οινοπαραγωγός Ιωάννα Βαμβακούρη, πιστεύουν ότι η πανδημία είναι μια μοναδική ευκαιρία για να στραφούν σε επαγγελματικές επιλογές που δεν σχετίζονται με τον μαζικό τουρισμό.\nΥπάρχουν όμως και κάποιοι άλλοι, όπως η διοργανώτρια γάμων Αναστασία και ο φωτογράφος γάμων Wasim, που δεν συμμερίζονται αυτές τις απόψεις και απλώς ανυπομονούν για μια γρήγορη επιστροφή στην κανονικότητα.


Ακυρώσεις - Επιστροφές - Island Πευκί Ευβοίας\nΣε περίπτωση ακύρωσης της κράτησης σε διάστημα μεγαλύτερο των 41 ημερών πριν την προγραμματισμένη άφιξη, δεν υπάρχει οικονομική επιβάρυνση και συνεπάγεται την από μέρους του ξενοδοχείου επιστροφή της προκαταβολής.\nΓια ακυρώσεις κρατήσεων σε διάστημα μικρότερο των 41 ημερών πριν την προγραμματισμένη άφιξη, ο πελάτης χρεώνεται την προκαταβολή με βάση την κράτησή του.\nΣε περιπτώσεις ακύρωσης κατά την άφιξη, κατά τη διάρκεια της διαμονής, ή για μη εμφάνιση στο ξενοδοχείο (no show), ο πελάτης χρεώνεται το 100% της διαμονής με βάση την κράτησή του.\nH χρέωση γίνεται είτε με τραπεζική κατάθεση ή με πιστωτική κάρτα την ώρα της κράτησης. Σε περίπτωση ακύρωσης, η προκαταβολή δεν επιστρέφεται.\nΤο ξενοδοχείο διατηρεί το δικαίωμα να προβεί σε χρέωση του 100% της κράτησης σε περίπτωση μη-εμφάνισης χωρίς πρότερη ενημέρωση.\nΗ κράτηση αφορά σε τύπο δωματίου για την διάρκεια της διαμονής σας. Εάν χρειαστεί να σας μεταφέρουμε σε διαφορετικό δωμάτιο του οποίου η τιμή είναι χαμηλότερη από αυτήν της κράτησής σας, το ξενοδοχείο υποχρεούται να σας επιστρέψει την διαφορά.


Handelsblatt: Η κυβερνητική αλλαγή στην Ελλάδα αναζωογονεί το χρηματιστήριο – news\nHandelsblatt: Η κυβερνητική αλλαγή στην Ελλάδα αναζωογονεί το χρηματιστήριο\nΤις θετικές προοπτικές της ελληνικής χρηματιστηριακής αγοράς αποτυπώνει η ΗΒ.\nΣτο επίκεντρο των οικονομικών σχολίων όμως η επιβράδυνση των ρυθμών ανάπτυξης της γερμανικής οικονομίας.\nΤην ώρα που η Γουόλ Στριτ καταγράφει «βουτιά» στην πορεία του ελληνικού χρηματιστηρίου αναφέρεται εκτενές δημοσίευμα της Handelsblatt που σημειώνει ότι αν και η αλλαγή κυβέρνησης τονώνει ελληνικές μετοχές, το χρηματιστήριο απέχει παρασάγγας από τα επίπεδα προ κρίσης.\n«Εκτίναξη ελληνικών μετοχών»\nΌπως αναφέρει η DW και σύμφωνα με την οικονομική εφημερίδα η εκτίναξη πολλών ελληνικών μετοχών αποδίδεται κυρίως «στην προοπτική μιας εκ βάθρων αλλαγής πολιτικής πορείας στην Αθήνα. Στις πρόωρες εκλογές της 7ης Ιουλίου η συντηρητική-φιλελεύθερη ΝΔ κέρδισε με 158 έδρες επί συνόλου 300 την απόλυτη πλειοψηφία. […] O Μητσοτάκης υπόσχεται μια πιο φιλική προς την οικονομία πολιτική.\nΜε διαρθρωτικές μεταρρυθμίσεις, τον εκσυγχρονισμό της πεπαλαιωμένης δημόσιας διοίκησης, ιδιωτικοποιήσεις και μείωση της φορολογίας θέλει να αναζωογονήσει την οικονομία που συνεχίζει να πλήττεται από τις συνέπειες της κρίσης. Το πρόγραμμα της νέας κυβέρνησης ‘μπορεί να αυξήσει τις επενδύσεις και να επισπεύσει την οικονομική ανάκαμψη της Ελλάδας», συμπεραίνουν αναλυτές του Οίκου Αξιολόγησης Fitch».\n«Ανοδική πορεία ελληνικού χρηματιστηρίου»\nΌπως σημειώνει η ΗΒ, η ανοδική πορεία του ελληνικού χρηματιστηρίου οφείλεται κυρίως στις τραπεζικές μετοχές. Οι τιμές των μετοχών των τεσσάρων συστημικών τραπεζών που κατά τη διάρκεια της κρίσης απώλεσαν έως και το 99% της χρηματιστηριακής τους αξίας «βιώνουν τους τελευταίους μήνες ένα εντυπωσιακό comeback», γράφει η εφημερίδα, παραπέμποντας και σε δηλώσεις του ΥΠΟΙΚ Σταϊκούρα που χαρακτήρισε τη σταθεροποίηση των τραπεζών ύψιστη προτεραιότητα.\n«Η νέα κυβέρνηση εντείνει τους ρυθμούς»\n«Η νέα κυβέρνηση εντείνει τους ρυθμούς. Ο Μητσοτάκης θέλει να προωθήσει ιδιωτικοποιήσεις που αναβάλλονταν επί χρόνια, όπως του πρώην αεροδρομίου του Ελληνικού ή την επέκταση του Λιμένος Πειραιώς. Ήδη τον Ιούλιο το κοινοβούλιο ψήφισε με συνοπτικές διαδικασίες τη μείωση του φόρου ακινήτων. Ένα δεύτερο φορολογικό πακέτο θα ακολουθήσει το Σεπτέμβριο, όπως προανήγγειλε ο Σταϊκούρας μέσω της Handelsblatt. […] Το Δεκέμβριο θα διαφανεί εάν οι πιστωτές ανταποκριθούν στην απαίτηση του έλληνα πρωθυπουργού για χαλάρωση των αυστηρών δημοσιονομικών επιταγών. Μόνον τότε ο Μητσοτάκης θα μπορέσει να υλοποιήσει πλήρως τις προαναγγελθείσες φορολογικές μειώσεις και τις σχεδιαζόμενες δημόσιες επενδύσεις».\nBy dayafter|2019-08-15T14:15:32+03:00Αύγουστος 15th, 2019|ΟΙΚΟΝΟΜΙΑ|0 Comments


ΤΟΣΕΣ ΦΟΡΕΣ ΠΡΕΠΕΙ ΝΑ ΕΚΣΠΕΡΜΑΤΩΝΕΙ ΕΝΑΣ ΑΝΔΡΑΣ ΤΟΝ ΜΗΝΑ ΓΙΑ ΝΑ ΑΠΟΦΥΓΕΙ ΤΟΝ ΚΑΡΚΙΝΟ ΤΟΥ ΠΡΟΣΤΑΤΗ | TASTV.gr | Τα νέα της Πέλλας LIVE\nΤΟΣΕΣ ΦΟΡΕΣ ΠΡΕΠΕΙ ΝΑ ΕΚΣΠΕΡΜΑΤΩΝΕΙ ΕΝΑΣ ΑΝΔΡΑΣ ΤΟΝ ΜΗΝΑ ΓΙΑ ΝΑ ΑΠΟΦΥΓΕΙ ΤΟΝ ΚΑΡΚΙΝΟ ΤΟΥ ΠΡΟΣΤΑΤΗ\nΣάββατο, 12 Αυγούστου, 2017 - 15:42\nΕίναι θέμα υγείας! Και ήρθε η ώρα να μιλήσουμε για τον προστάτη. Είναι ένα ευαίσθητο αλλά σημαντικό θέμα για όλους τους άνδρες. Ο αδένας που παράγει το σπέρμα είναι προφανώς πολύ σημαντικός, αλλά τα προβλήματα στην περιοχή είναι όλο και πιο συχνά στους άνδρες άνω των 50 ετών. Ένας διογκωμένος προστάτης μπορεί να προκαλέσει συχνή και οδυνηρή ούρηση και επιπλέον ο καρκίνος του προστάτη είναι πλέον ο τρίτος συνηθέστερος καρκίνος στους Αμερικανούς άνδρες. Τι μπορούν να κάνουν λοιπόν οι άνδρες για να μειώσουν τις πιθανότητες;\nΟρισμένα από τα βασικά πράγματα είναι η διατροφή, η άσκηση και οι τακτικές εξετάσεις. Ωστόσο, ερευνητές του Χάρβαρντ ανακάλυψαν και μια νέα, πολύ πιο ευχάριστη και αποτελεσματική μέθοδο για τη διατήρηση της υγείας του προστάτη. Αυτή δεν είναι άλλη από την τακτική εκσπερμάτιση. Σε έρευνα που δημοσιεύθηκε στο επιστημονικό περιοδικό European Urology, έδειξε ότι η συχνή σεξουαλική δραστηριότητα μειώνει τον κίνδυνο εμφάνισης του καρκίνου του προστάτη. Πόσες φορές Σύμφωνα με τους ερευνητές, η συχνότητα που πρέπει να γίνεται η εκσπερμάτιση θα πρέπει να είναι τουλάχιστον 21 φορές το μήνα.\nΕιδικότερα, η έρευνα έδειξε ότι οι άνδρες που εκσπερματίζουν 21 ή και περισσότερες φορές το μήνα, έχουν κατά 33% μικρότερες πιθανότητας να εκδηλώσουν καρκίνο του προστάτη. ΟΙ επιστήμονες δεν έχουν ακόμη καταλήξει γιατί βοηθά τόσο πολύ, αλλά τα αρχικά ευρήματα τους κάνει να συμπεραίνουν ότι αυτό συμβαίνει λόγω της αποβολής των τοξινών από τον οργανισμό. Βέβαια προειδοποιούν: «Εάν κάποιος θέλει να αποφύγει το χειρουργείο και τον καρκίνο του προστάτη, πρέπει επίσης αποφεύγει τα πολύ λιπαρά τρόφιμα, με περιβαλλοντικές τοξίνες, που συμβάλλουν στα προβλήματα του προστάτη.\nΚαθώς επίσης να ξεκινήσει ένα σωστό διατροφικό πρόγραμμα που περιλαμβάνει βασικά συμπληρώματα». Οπότε, κύριοι, τώρα ξέρετε το πρέπει να κάνετε. [Independent] [huffpost]\nΔιαβάστε όλο το άρθρο: http://www.tilestwra.com/toses-fores-prepi-na-ekspermatizi-enas-andras-t...\nΕίναι θέμα υγείας! Και ήρθε η ώρα να μιλήσουμε για τον προστάτη. Είναι ένα ευαίσθητο αλλά σημαντικό θέμα για όλους τους άνδρες. Ο αδένας που παράγει το σπέρμα είναι προφανώς πολύ σημαντικός, αλλά τα προβλήματα στην περιοχή είναι όλο και πιο συχνά στους άνδρες άνω των 50 ετών. Ένας διογκωμένος προστάτης μπορεί να προκαλέσει συχνή και οδυνηρή ούρηση και επιπλέον ο καρκίνος του προστάτη είναι πλέον ο τρίτος συνηθέστερος καρκίνος στους Αμερικανούς άνδρες. Τι μπορούν να κάνουν λοιπόν οι άνδρες για να μειώσουν τις πιθανότητες; Ορισμένα από τα βασικά πράγματα είναι η διατροφή, η άσκηση και οι τακτικές εξετάσεις. Ωστόσο, ερευνητές του Χάρβαρντ ανακάλυψαν και μια νέα, πολύ πιο ευχάριστη και αποτελεσματική μέθοδο για τη διατήρηση της υγείας του προστάτη. Αυτή δεν είναι άλλη από την τακτική εκσπερμάτιση. Σε έρευνα που δημοσιεύθηκε στο επιστημονικό περιοδικό European Urology, έδειξε ότι η συχνή σεξουαλική δραστηριότητα μειώνει τον κίνδυνο εμφάνισης του καρκίνου του προστάτη. Πόσες φορές Σύμφωνα με τους ερευνητές, η συχνότητα που πρέπει να γίνεται η εκσπερμάτιση θα πρέπει να είναι τουλάχιστον 21 φορές το μήνα. Ειδικότερα, η έρευνα έδειξε ότι οι άνδρες που εκσπερματίζουν 21 ή και περισσότερες φορές το μήνα, έχουν κατά 33% μικρότερες πιθανότητας να εκδηλώσουν καρκίνο του προστάτη. ΟΙ επιστήμονες δεν έχουν ακόμη καταλήξει γιατί βοηθά τόσο πολύ, αλλά τα αρχικά ευρήματα τους κάνει να συμπεραίνουν ότι αυτό συμβαίνει λόγω της αποβολής των τοξινών από τον οργανισμό. Βέβαια προειδοποιούν: «Εάν κάποιος θέλει να αποφύγει το χειρουργείο και τον καρκίνο του προστάτη, πρέπει επίσης αποφεύγει τα πολύ λιπαρά τρόφιμα, με περιβαλλοντικές τοξίνες, που συμβάλλουν στα προβλήματα του προστάτη. Καθώς επίσης να ξεκινήσει ένα σωστό διατροφικό πρόγραμμα που περιλαμβάνει βασικά συμπληρώματα». Οπότε, κύριοι, τώρα ξέρετε το πρέπει να κάνετε. [Independent] [huffpost]


Φθηνές πτήσεις από Ταλάξακ στη Skyscanner\nΠτήσεις από Ταλάξακ\nΕννοούσατε πτήσεις για Ταλάξακ;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Ταλάξακ κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Ταλάξακ για κάθε προορισμό.\n0 χλμ από Ταλάξακ\nΠοιοι ταξιδεύουν από Ταλάξακ


Μπάνσκο Σόφια - Pametaksidi.gr\nΑναχώρηση στις 06:00 το πρωί από Αθήνα με δίωρη στάση στη Θεσσαλονίκη και θα συνεχίσουμε για το συνοριακό σταθμό του Προμαχώνα. Μετά από το σύντομο συνοριακό έλεγχο(απαραίτητο διαβατήριο ή νέου τύπου ταυτότητα) συνεχίζουμε για το Μπάνσκο. Άφιξη και τακτοποίηση στο ξενοδοχείο. Δείπνο. Διανυκτέρευση.\n23/12 Κανονικό 175 € – €\nΓια μέλη 170 € – €\nΔωρεάν χρήση spa, Σάουνας και γυμναστηρίου\nΜονοήμερη εκδρομή σε Σόφια και Ρίλα


Landhaus Bondzio, Λάνγκεν Μπριτς | Hotels.com\nΌλα τα καταλύματα σε Λάνγκεν Μπριτς, Mecklenburg – Δυτική Πομερανία, Γερμανία\nΠανσιόν 3 αστέρων με εστιατόριο - Λάνγκεν Μπριτς\nΛεπτομέρεια απο εσωτερικό χώρο. Εικόνα 1 από 24.\n1 / 24Λεπτομέρεια απο εσωτερικό χώρο\nHauptstraße 21 a, Λάνγκεν Μπριτς, 19067, Γερμανία\nΛέσχη Γκολφ WINSTONgolf - 4,5 χλμ.\nΛίμνη Lake Schwerin - 9,1 χλμ.\nBadestelle Pinnower See - 9,2 χλμ.\nBadestelle Seehof - 13,6 χλμ.\nBadestelle Reppiner Burg - 14,2 χλμ.\nMediClin Krankenhaus am Crivitzer See - 15 χλμ.\nZippendorfer Strand - 15,4 χλμ.\nΜουσείο Τεχνολογίας του Κρατιδίου του Μεκλεμβούργου-Δυτικής Πομερανίας - 16,4 χλμ.\nSchwerin Cathedral (καθεδρικός ναός) - 16,7 χλμ.\nSchwerin Castle (κάστρο) - 16,8 χλμ.\nΣταθμός του Κρίβιτς - 14 λεπτά με αμάξι\nΣταθμός Sukow (b Schwerin) - 18 λεπτά με αμάξι\nΠροσφέρει το Landhaus Bondzio δωρεάν ακύρωση και πλήρη επιστροφή χρημάτων;\nΝαι, το κατάλυμα (Landhaus Bondzio) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΠροσφέρεται στάθμευση στον χώρο του καταλύματος (Landhaus Bondzio);\nΕπιτρέπονται κατοικίδια σε αυτό το κατάλυμα (Landhaus Bondzio);\nΝαι, το κατάλυμα δέχεται γάτες και σκύλους, με όριο 1 ανά δωμάτιο. Ισχύει χρέωση ύψους 8.00 EUR ανά κατοικίδιο, ανά ημέρα. Τα ζώα υπηρεσίας εξαιρούνται από την καταβολή τελών.\nΠοιες ώρες πραγματοποιείται το check-in και το check-out σε αυτό το κατάλυμα (Landhaus Bondzio);\nΏρα έναρξης check-in: 2 μ.μ., ώρα λήξης check-in: 6 μ.μ.. Το check-out πραγματοποιείται έως 11 π.μ.. Υπάρχει δυνατότητα για check-out αργά έναντι χρέωσης (βάσει διαθεσιμότητας). Γρήγορο check-in και check-out είναι διαθέσιμα.\nΥπάρχουν εστιατόρια σε αυτό το κατάλυμα (Landhaus Bondzio) ή στη γύρω περιοχή;\nΝαι, υπάρχει ένα εστιατόριο στο κατάλυμα. Μερικά κοντινά εστιατόρια είναι τα εξής: Schloss Basthorst (7 χλμ.), Seewarte (10,3 χλμ.) και Klabautermann (14,8 χλμ).\nΠοιες δραστηριότητες είναι διαθέσιμες στο Landhaus Bondzio και στη γύρω περιοχή;\nΤο Landhaus Bondzio διαθέτει χώρο για πικνίκ και κήπο.\nHelmut, Επαγγελματικό ταξίδι 1 διανυκτέρευσης, Δεκ 2, 2019\nHenrik, Ταξίδι με φίλους 2 διανυκτερεύσεων, Ιουν 8, 2019\nΛάνγκεν Μπριτς Ξενοδοχεία


Για την Ημέρα της Βαστίλης η Apple έβαλε την σημαία της Γαλλίας στην κεντρική σελίδα της χώρας\nΣτις 14η του Ιούλη Γαλλία γιορτάζει την κύρια εθνική εορτή η Ημέρα της Βαστίλης. Προς τιμήν της επετείου, η Apple έχει αλλάξει την εικόνα στην κεντρική σελίδα της επίσημης ιστοσελίδας. ....\nΈτσι στα χρώματα τις σημαίας εμφανίζονται εικόνες που τραβήχτηκαν από την κάμερα ενός iphone από τους χρήστες.\nΗ Ημέρα της Βαστίλης θεωρείται η απαρχή της Γαλλικής Επανάστασης.Επίσημη ημερομηνία καθιερώθηκε το 1880. Από τότε, η επίθεση είναι ένα σύμβολο της αρμονίας και της ενότητας του γαλλικού έθνους, και την Ημέρα της Βαστίλης είναι στην πραγματικότητα η Ημέρα της Ανεξαρτησίας.\nΗ Apple συνηθίζει εδώ και χρόνια να ενημερώνει τις σελίδες της με μεγάλα γεγονότα που διαδραματίστηκαν στο πέρασμα των χρόνων.


Λαϊκή Συσπείρωση Ιονίων Νήσων: Απόλυση εργαζόμενου και Περιφερειακού Συμβούλου της ΛΑΣΥαπό τη FRAPORT. Και η Περιφέρεια σιωπά! - InKefalonia\nΤελευταία ενημέρωση: Παρασκευή, 01 Νοεμβρίου 2019 09:27\n«… είσαι τυχερός που δουλεύεις στην Fraport και βλέπεις από μέσα τα καλά της ανάπτυξης...»\nΑυτή είναι η ανάπτυξή τους. Από τη μια η ιδιοκτήτρια των αεροδρομίων FRAPORT θησαυρίζει και από την άλλη οι εργαζόμενοι στο χώρο, δουλεύουν με 400 - 600 ευρώ κάτω από απαράδεκτες και αυταρχικές συνθήκες.\nΚινητοποίηση στην Ιθάκη για τα προβλήματα της υποστελέχωσης των σχολείων


Κατηγορούν τον Τριντό ότι χούφτωσε δημοσιογράφο -Τι απαντά ο Καναδός πρωθυπουργός Κατηγορούν τον Τριντό ότι χούφτωσε δημοσιογράφο -Τι απαντά ο Καναδός πρωθυπουργός | Epirusblog.gr | Ιωάννινα Ήπειρος Ελλάδα\nΟ Τζάστιν Τριντό απάντησε για πρώτη φορά δημόσια στην καταγγελία ότι χούφτωσε δημοσιογράφο, σε φεστιβάλ, πριν από 18 χρόνια.\nΗ υπόθεση μονοπωλεί την πολιτική συζήτηση στον Καναδά τις τελευταίες ημέρες και ο πρωθυπουργός της χώρας δήλωσε ότι δεν θυμάται να υπήρξε αρνητική συμπεριφορά εκείνη την ημέρα.\nΟ Τριντό ήταν τότε 28 ετών, εκπαιδευτικός και είχε πάει σε μουσικό φεστιβάλ. Μερικές ημέρες αργότερα δημοσιεύθηκε ένα ανυπόγραφο άρθρο σε τοπική εφημερίδα, που τον κατηγορούσε ότι «χούφτωσε» και ότι «μεταχειρίστηκε απρεπώς» μία γυναίκα δημοσιογράφο, η οποία δεν κατονομαζόταν στο κείμενο.\nΑν και το άρθρο δεν περιελάμβανε λεπτομέρειες για το τι ακριβώς συνέβη, υποστήριζε ότι η γυναίκα αισθάνθηκε «κατάφωρα προσβεβλημένη» και ότι ο Τριντό απολογήθηκε για τη συμπεριφορά του. «Συγγνώμη, αν ήξερα ότι είσαι δημοσιογράφος εφημερίδας δεν θα ήμουν τόσο τολμηρός», της είπε, σύμφωνα με το δημοσίευμα.\nΟ Τριντό ρωτήθηκε για την υπόθεση για πρώτη φορά από τότε που έγινε πρωθυπουργός του Καναδά.\n«Θυμάμαι καλά εκείνη την ημέρα στο Κρέστον. Πέρασα καλά. Δεν θυμάμαι καμία αρνητική συμπεριφορά εκείνη την ημέρα», είπε σε δημοσιογράφους.


Γαστρεντερικά προβλήματα: Πώς να αλλάξετε τη διατροφή και τον τρόπο ζωής σας\n11 Ιανουαρίου 2018 - 13:01\nΤα γαστρεντερικά προβλήματα εμφανίζουν παθήσεις και δυσλειτουργίες όπως η παλινδρόμηση, το γαστρικό έλκος, η καούρα, ο εμετός καθώς και νοσήματα που εμφανίζονται στο έντερο, όπως η νόσος του Crown.\nΤα γαστρεντερικά προβλήματα μπορούν να αντιμετωπιστούν αποτελεσματικά με σωστή διατροφή και με ένα υγιεινό τρόπο ζωής. Για παράδειγμα πρέπει να αποφεύγονται τα βαριά φαγητά με σάλτσες και τα τηγανητά, καθώς επιβαρύνουν το γαστρεντερικό σύστημα και να αντικατασταθούν με βραστά και ψητά φαγητά.\nΗ κατανάλωση ροφημάτων που περιέχουν καφεΐνη όπως ο καφές και το τσάι πρέπει να αποφεύγονται όσο το δυνατόν περισσότερο και το ιδανικό είναι η κατανάλωσή τους να γίνεται σε μικρές ποσότητες καθημερινά. Τα ροφήματα που είναι πλούσια σε καφεΐνη προκαλούν προβλήματα και δυσλειτουργίες στο ευαίσθητο γαστρεντερικό σύστημα.\nΕπίσης, το αλκοόλ είναι ένας ακόμη επιβαρυντικός παράγοντας για τους ανθρώπους που καταναλώνουν υπερδοσολογίες και ειδικότερα προκαλεί βλάβες στο συκώτι. “Παν μέτρον άριστον” είναι μια σοφή ρήση που πρέπει να ακολουθείται από τους ανθρώπους που έχουν ροπή στην υπερκατανάλωση αλκοόλ. Το ίδιο ισχύει και στην περίπτωση που αναφέραμε παραπάνω για τα ροφήματα που περιέχουν καφεΐνη.\nΕπιπλέον, οι άνθρωποι πρέπει να βάζουν μέτρο στο κάπνισμα, γιατί το υπερβολικό κάπνισμα μπορεί να προκαλέσει ανεπανόρθωτες βλάβες στο γαστρεντερικό σύστημα.\nΟι άνθρωποι μπορούν ακολουθώντας έναν υγιεινό τρόπο ζωής όπως το συχνό περπάτημα καθημερινά, καθώς και η άσκηση σε κάποιο γυμναστήριο ή ακόμη και η σωματική άσκηση σε σωστή αναλογία και όχι με υπερβολές βοηθούν στην καταπολέμηση και αποφυγή γαστρεντερικών προβλημάτων.\nΣυνιστάται η κατανάλωση μικρών γευμάτων κατά τη διάρκεια της μέρας με ιδανικό αριθμό τα 4-5 γεύματα ώστε να γίνεται σωστή πέψη της τροφής και να μειωθεί στο ελάχιστο η εμφάνιση γαστρεντερικών συμπτωμάτων και προβλημάτων.\nΕντέλει ,τα γαστρεντερικά προβλήματα μπορούν να εμφανίσουν σοβαρά συμπτώματα και δυσλειτουργίες αν δεν ακολουθείται όπως προαναφέραμε μια σωστή διατροφή και ένας υγιεινός τρόπος ζωής. Η πρόληψη και η έγκαιρη αναγνώριση γαστρεντερικών προβλημάτων πρέπει να αποτελεί προτεραιότητα του κάθε ανθρώπου που είναι υπεύθυνος να φροντίζει την σωστή λειτουργία του οργανισμού του.


Είναι άλλο πράγμα να γράφει κανείς ξεκάθαρα και να βγάζει ένα συμπέρασμα και άλλο πράγμα να έχει προαποφασίσει το συμπέρασμα και μετά να γράφει. Διάβασα πρόσφατα ένα άρθρο του κ. Αθανάσιου Βαμβίνη στην εφημερίδα «Ελεύθερη Ώρα» σχετικά με τη διαμάχη μεταξύ του Σεβ. Μητροπολίτη Ναυπάκτου κ. Ιεροθέου και της Ιεράς Μονής Μεταμορφώσεως του Σωτήρος Ναυπάκτου. Είναι ένα στρατευμένο κείμενο που έχει ως μοναδικό σκοπό να δείξει το «κακό» μοναστήρι. Επειδή, κύριε Βαμβίνη, μάλλον ανήκω στους «θεολογικά ευαισθητοποιημένους και γνωρίζοντες», τους οποίους θεωρείτε ικανούς να κατανοήσουν ότι «το πρόβλημα είναι βαθιά εκκλησιολογικό και η πηγή του πνευματική», έχω να σας κάνω ορισμένες παρατηρήσεις.\nΑ) Ενοχλείστε από το συνεδριακό κέντρο, τη μονάδα ιχθυοκαλλιέργειας, το ραδιοφωνικό σταθμό και τις άλλες δραστηριότητες του μοναστηριού που, κατά τη γνώμη σας, οδηγούν στον ακτιβισμό και σε ένα νέο τύπο μοναχισμού που «απέχει πολύ από τον μοναχισμό της ορθόδοξης παράδοσης και της ησυχίας».\n- Πριν από 20 ημέρες έγινε ένα συνέδριο για το μοναχισμό σε ένα μοναστήρι στη Γουμένισσα, στο οποίο συμμετείχαν εκπρόσωποι από μοναστήρια, από το Άγιο Όρος, καθηγητές Πανεπιστημίου και έστειλαν χαιρετισμούς δυο μητροπολίτες. Να το καταδικάσουμε;\n- Στην Κρήτη, όπου ζω και εργάζομαι, υπάρχει το γυναικείο μοναστήρι της Παναγίας Καλυβιανής που φιλοξενεί πάνω από 100 ορφανά και άπορα κορίτσια και δεκάδες ανήμπορες και ηλικιωμένες γυναίκες; Να διώξουμε τα παιδιά και τις γυναίκες για να μη χαλάνε την ησυχία των καλογριών; Μήπως οι μοναχές κινούνται από άκρατο ακτιβισμό;\n- Να κατηγορήσουμε τα μοναστήρια (και του Αγίου Όρους) που καλλιεργούν περιβόλια και κήπους, ώστε να είναι αυτάρκεις οι Πατέρες και να μπορούν να προσφέρουν φιλοξενία και φαγητό στους προσκυνητές; Ή να κατηγορήσουμε μόνο την Ιερά Μονή Μεταμορφώσεως του Σωτήρος Ναυπάκτου για τη μονάδα ιχθυοκαλλιέργειας;\n- Ποια ακριβώς είναι η διαφορά της διάδοσης του λόγου του Θεού μέσα από ένα ραδιοφωνικό σταθμό από τη διάδοση μέσα από βιβλία για τα οποία μάλιστα εισπράττεται και χρηματικό αντίτιμο, ώστε να καταδικάζουμε το πρώτο και να επαινούμε το δεύτερο;\n- Τα μοναστήρια στο Βυζάντιο ήταν πρωτοπόρα και αρκετά από αυτά είχαν νοσηλευτικά ιδρύματα. Προφανώς, το γνωρίζουμε και από τις αναφορές επί του θέματος του Μητροπολίτη Ναυπάκτου κ. Ιεροθέου. Πώς ασκούσαν την ησυχία (όπως εσείς την φαντάζεστε, κύριε Βαμβίνη) οι μοναχοί ανάμεσα σε τραύματα, κραυγές, πόνο και δυστυχία; Εάν δεν υπήρχε η Μονή Στουδίου με τη σχολή αντιγραφέων, γνωρίζετε πόσο φτωχότεροι θα ήμασταν σε αρχαία κείμενα; Η αντιγραφή κειμένων του Αριστοφάνη και των αρχαίων τραγωδιών από τους μοναχούς είναι συμβατή με «τον μοναχισμό της ορθόδοξης παράδοσης και της ησυχίας»;\n- Όταν φέρνετε στο νου σας την προσφορά των μοναστηριών κατά τη διάρκεια της Τουρκοκρατίας, πώς την αξιολογείτε; Τι σχέση μπορεί να έχει με «τον μοναχισμό της ορθόδοξης παράδοσης και της ησυχίας», όπως τον κατανοείτε εσείς, η ίδρυση θορυβωδών σχολείων, το διασπαστικό καταφύγιο κυνηγημένων και φτωχών και η αποθήκευση φονικών όπλων μέσα στα μοναστήρια;\n- Ο σύγχρονος γέροντας Πορφύριος πώς ακριβώς ζούσε «τον μοναχισμό της ορθόδοξης παράδοσης και της ησυχίας», όπως τον εννοείτε εσείς, στο κέντρο των Αθηνών, στην πλατεία Ομονοίας;\n- Καταλαβαίνετε λοιπόν ότι η ησυχία και το νόημα του μοναχισμού εξαρτάται κυρίως από το εάν και κατά πόσο μετέχει κανείς στην ορθόδοξη πνευματικότητα. Δεν νομίζω να γνωρίζετε τόσο καλά τους Πατέρες της Ιεράς Μονής ώστε να μην τους δίνετε πιστοποιητικά μοναχικής γνησιότητας.\nΒ) Το ότι η «προβολή του έργου και η διαρκής σχέση με τον κόσμο ανοίγει πόρτες στην κενοδοξία» είναι απόλυτα σωστό, κύριε Βαμβίνη, αλλά δεν αποτελεί κίνδυνο μόνο για τους μοναχούς, αλλά και για εσάς και για μένα. Ξέρετε πόση κενοδοξία εισπράττει κανείς βλέποντας πόσα βιβλία έχει γράψει και έχοντας εισπράξει επαινετικά σχόλια για αυτά; Μην πάει το μυαλό σας αλλού. Για τον εαυτό μου μιλάω που την ώρα που γράφω αυτή την επιστολή έχω δίπλα μου ένα βιβλίο που εξέδωσα και θέλω να γράψω κι άλλο.\nΆραγε, οι μητροπολίτες που αποτελούν την Ιερά Σύνοδο δεν κινδυνεύουν από την κενοδοξία; Εάν κάποιοι είναι κενόδοξοι, τι επίπτωση έχει αυτό στις αποφάσεις της; Μήπως ακόμη να ρίχνατε μια ματιά στο Γεροντικό για να διαβάσετε για αρκετούς κενόδοξους μοναχούς στα βάθη της ερήμου και για αγίους ανθρώπους (κληρικούς και λαϊκούς) που εργάζονταν στον κόσμο; Δεν είναι μόνο «η πολιτεία του μοναχού ασυμβίβαστη με την αυτοπροβολή», αλλά και η δική μας. Η αλήθεια είναι ότι το κείμενό σας έχει ωραίες πνευματικές συμβουλές. Όχι όμως μόνο για τους άλλους.\nΚαι θα ήθελα κάποια στιγμή να μου απαντήσετε και σε ένα ερώτημα που με βασανίζει. Οι μητροπολίτες δεν είναι και μοναχοί; Μήπως να ρίχνατε μια ματιά στους ιερούς κανόνες της Εκκλησίας και σε όσα έχουν θεσπίσει οι άγιοι Πατέρες για τον τρόπο εκλογής και για τη βιωτή των μητροπολιτών;\nΓ) Μας λέτε ότι «παρατηρείται μία επιδίωξη δημιουργίας φαραωνικών κτισμάτων και επιβλητικών κτιρίων, που είναι επιζήμια όχι μόνο για τους μοναχούς, αλλά και για όλους τους κληρικούς, οποιουδήποτε βαθμού. Τα κριτήρια για το αν τα έργα είναι εκκλησιαστικά ή φαραωνικά τα έχουν θέσει οι άγιοι Πατέρες και τα ερμηνεύει η Εκκλησία», αλλά δεν μας τα λέτε ποια είναι αυτά τα κριτήρια για να τα μάθουμε και εμείς οι μη γνωρίζοντες. Και ερωτώ: Μήπως αναφέρεστε στους ναούς του Αγίου Νεκταρίου στην Αίγινα, του Αγίου Παντελεήμονα στην Αθήνα και του Αγίου Γερασίμου στην Κεφαλονιά, που είναι όντως τεράστιοι; Τα μητροπολιτικά μέγαρα εμπίπτουν στην κατηγορία των φαραωνικών κτισμάτων; Προφανώς, θα μάθατε ότι δεν θα πληρωθεί και κανείς φόρος για αυτά τα κτίρια σαν κι αυτόν που θα πληρώσουμε εσείς κι εγώ για κάθε ένα τετραγωνικό του σπιτιού μας.\nΔ) Μας λέτε ότι «γενικότερα παρατηρείται μια νοοτροπία αμφισβήτησης των λόγων και των αποφάσεων που προέρχονται από την Εκκλησία και ειδικότερα από την Ιερά Σύνοδο. Υποβαθμίζεται ο ρόλος της και χαρακτηρίζονται οι αποφάσεις της ως αποτέλεσμα μυστικών διαβουλεύσεων μεταξύ ομάδων Ιεραρχών που κάνουν συμφωνίες και ανταλλαγές». Σας παραπέμπω σε συνεντεύξεις μητροπολιτών οι οποίοι παραδέχονται όλα τα παραπάνω και λένε και περισσότερα. Κι όχι μόνο αυτό. Αλλά αναφέρονται και στη λεγόμενη εκκλησιαστική δικαιοσύνη. Τι περισσότερο να γράψω εγώ; Ιδιαιτέρως αναφέρω τα λόγια του νυν Αρχιεπισκόπου Αθηνών επί λέξει: «Επί 40 χρόνια ζούμε στον τραγικό απολογισμό τέτοιων επιλογών και είδαμε την εμπιστοσύνη των πιστών μας να κλονίζεται. Κλονίζεται από τις ίντριγκες και τις μεθοδεύσεις μας. Τα υποστηριζόμενα εκ μέρους μας ότι δήθεν το Άγιον Πνεύμα λειτουργεί μέσα από αυτούς τους τρόπους είναι λόγια αποενοχοποίησης» («Ορθόδοξος Τύπος», 1-11-2002). Και αλλού, προς τον Αρχιεπίσκοπο Χριστόδουλο: «Οι οποίοι (Αρχιερείς), πλην ελαχίστων εξαιρέσεων, προτίμησαν την προσβολή της δικαιοσύνης και την περιφρόνησιν της αληθείας.... Πως μπορούν Αρχιερείς να αναπαύονται τώρα και χωρίς τύψεις να ποιμαίνουν χριστιανούς πολίτες και να προσεδρεύουν στο θυσιαστήριον του Ιησού Χριστού...; Στην Ιεραρχία δυστυχώς συνεχίζουν να υπάρχουν Ιεράρχες που προδίδουν την ιερή αποστολή τους υπηρετώντας ανθρώπινες σκοπιμότητες». («Ορθόδοξος Τύπος» 25-6-2004). Αυτά έλεγε τότε ο νυν Αρχιεπίσκοπος. Τι λέτε τώρα εσείς, κ. Βαμβίνη;\nΧαρακτηρίζετε την τάση αμφισβήτησης ως «μια προτεσταντική νοοτροπία». Από την άλλη πλευρά, φαντάζομαι πως συμφωνείτε ότι η απόδοση του αλαθήτου στους επισκόπους είναι η επισφράγιση της παπικής νοοτροπίας και του άκρατου δεσποτισμού. Μου κάνει εντύπωση το γεγονός ότι δεν έχετε ούτε μια αναφορά στο λαό του Θεού, όταν αναφέρεστε στην Εκκλησία. Είμαι σίγουρος ότι γνωρίζετε πως ο λαός είναι ο θεματοφύλακας της αλήθειας στην Εκκλησία. Κάθε κριτική, αντίρρηση και διαφωνία εκ μέρους του λαού, των μοναχών και των κληρικών είναι οπωσδήποτε υποτίμηση του συνοδικού θεσμού και προτεσταντικού τύπου αντίδραση; Ρίξτε μια ματιά στην εκκλησιαστική ιστορία για να δείτε πώς αποφάσεις συνόδων και επισκόπων πήγαν στο καλάθι των αχρήστων επειδή ο πιστός λαός σωστά και ορθόδοξα αντέδρασε σε αυτές.\nΕ) Επικαλείστε την εκφώνηση από τη Θεία Λειτουργία: «Ἐν πρώτοις μνήσθητι, Κύριε, τοῦ ἀρχιεπισκόπου ἡμῶν... ὃν χάρισαι ταῖς ἁγίαις σου Ἐκκλησίαις ἐν εἰρήνῃ, σῷον, ἔντιμον, ὑγιᾶ μακροημερεύοντα καὶ ὀρθοτομοῦντα τὸν λόγον τῆς σῆς ἀληθείας.» Το νόημα του κειμένου σας είναι ότι ο επίσκοπος είναι εξ ορισμού έντιμος και ορθοτόμος της αλήθειας. Όχι, κύριε Βαμβίνη. Όπως δεν είναι και εξ ορισμού υγιής. Ένας φιλόλογος θα σας έλεγε ότι το «ορθοτομούντα» είναι τελική μετοχή που συνδέεται με το ρήμα «χάρισαι». Το νόημα της εκφώνησης είναι η προσευχή του λαού να παρέχει ο Κύριος τη χάρη Του στον επίσκοπό του ώστε αυτός να είναι έντιμος και να ορθοτομεί το λόγο της αλήθειας. Δυστυχώς, κύριε Βαμβίνη, στη διάρκεια της εκκλησιαστικής ζωής, κάποιοι επίσκοποι κατέληξαν αιρετικοί, καταχραστές και ματαιόδοξοι. Κι αυτό συνέβη γιατί η χάρη του Θεού δεν ενεργεί μαγικά, αλλά απαιτείται η προαίρεση και η ενεργή αποδοχή μας.\nΕσείς θεωρείτε ότι η Ιερά Σύνοδος εξ ορισμού είναι «αυτή που ορθοτομεί το λόγο της αληθείας». Απορώ μόνο για ποιο λόγο κάποιες σύνοδοι επισκόπων στο παρελθόν χαρακτηρίστηκαν ληστρικές και αιρετικές. Θα ήθελα επίσης να μου πείτε πώς αντιμετωπίζονται ακόμη και σήμερα οι αποφάσεις της Ιεράς Συνόδου κατά τη διάρκεια της επταετούς δικτατορίας (1967-1974).\nΣτ) Θεωρείτε αυτονόητο ότι «στην περίπτωση της Ι. Μ. Μεταμορφώσεως η ορθοτόμηση αυτή και η αποκατάσταση της αλήθειας» ανήκει στην Ιερά Σύνοδο και ότι «έχει επιχειρηθεί ουκ ολίγες φορές, αλλά το αλάθητο της Ι. Μονής είναι πάνω από κάθε Σύνοδο, κάθε Αρχιεπίσκοπο και κάθε Ιεράρχη». Προφανώς, για εσάς κάθε προσπάθεια για απολογία και για παρουσίαση της άλλης πλευράς είναι αποβλητέα και καταδικαστέα και χαρακτηρίζεται ειρωνικά ως «αλάθητο». Έχετε κάθε δικαίωμα να υποστηρίζετε την άποψή σας. Εύχομαι μόνο να μην αδικηθείτε στη ζωή σας από την «εκκλησιαστική δικαιοσύνη», όπως προφανώς κάποιοι από τους αναγνώστες αυτής της επιστολής. Σε κάθε περίπτωση, η τελική δικαίωση όλων μας έχει εσχατολογικό χαρακτήρα. Προσωπικά, τρέμω στην πιθανότητα να μου πει ο Κριτής του κόσμου ότι αδίκησα και διαστρέβλωσα.\nΘεολόγος καθηγητής, M. Phil.\nΑνώνυμος 17 Σεπτεμβρίου 2011 - 8:27 μ.μ.\nΑνώνυμος 17 Σεπτεμβρίου 2011 - 9:51 μ.μ.\nΑνώνυμος 17 Σεπτεμβρίου 2011 - 11:37 μ.μ.\nΔε θα μπω στις λεπτομέρειες, δεν γνωρίζω εξάλλου τι έγραψε ο Βαμβίνης! Γνωρίζω ωστόσο και το μοναστήρι αλλά και το μητροπολίτη (το μοναστήρι προσωπικά το μητροπολίτη όχι). Έχω λοιπόν να πω πως καλό είναι να μη βιαζόμαστε να σχολιάσουμε ειδικά άμα δε γνωρίζουμε πράγματα. Θα τολμήσω να πω πως το μοναστήρι έχει εξαιρετικές ψυχές που κανουν όμως ένα λάθος. Ξεφεύγουν από τη συγκεκριμένη εκκλησιαστική τάξη για χρόνια με ευθύνη ασφαλώς όσω ηγούνται κει. Υπάρχουν κι άτομα που διαχώρισαν τη θέση τους. Κρίμα να συμβαίνουν δυσάρεστα στον εκκλησιαστικό χώρο, τον τόσο πολύπαθο. Θα θεωρήσω πως ο μητροπολίτης έχει δίκιο κι όχι το μοναστήρι. Για πολλούς λόγους που δεν είναι της παρούσης. Ψάξτε λίγο τα πράγματα. Μπορεί ο συντάκτης να κανε λάθος στα επιχειρήματά του δε σημαίνει όμως αυτό πως είναι και σωστό το μοναστήρι.\nΑνώνυμος 19 Σεπτεμβρίου 2011 - 7:48 μ.μ.\n"Μπορεί ο συντάκτης να κανε λάθος στα επιχειρήματά του δε σημαίνει όμως αυτό πως είναι και σωστό το μοναστήρι."\nΜα πως ειναι δυνατον το μοναστηρι να κατηγορειται με συγκεκριμενα επιχειρηματα (που ειναι λαθος οπως γραφεις) και να βγαζουμε το συμπερασμα οτι το μοναστηρι εχει λαθος?\nκαι ποια ειναι αυτη η συγκεκριμενη εκκλησιαστικη ταξη απο την οποια ξεφευγουν και πρεπει να τους παρουμε το κεφαλι?? (εκκλησιαστικα και νομικα τους το παιρνουμε...)\nΑνώνυμος 19 Σεπτεμβρίου 2011 - 8:40 μ.μ.\nΆκου, αγαπητέ μου, Άγγελε.\nΕίθισται στην εκκλησία οι μονές να υπάγονται διοικητικά στον κάθε τοπικό επίσκοπο. Αυτό σημαίνει πως δίνουν λογαριασμό για όλα! Μα για όλα. Οικονομικά, πνευματικά, ζητάν άδεια για διάφορα ζητήματα. Από αυτά εξαιρούνται τα ησυχαστήρια. Για την ώρα τουλάχιστον.\nΤο συγκεκριμένο μοναστήρι έχει καλά παιδιά ως μοναχούς. Το γνωρίζω και γνωρίζω κι αρκετούς από κει. Όταν λέω καλά παιδιά εννοώ ως προς την ποιότητά τους. Τα βαθύτερα του είναι τους τα αγνοώ και δεν θα μιλήσω γι αυτά. Συστηματικά οι υπεύθυνοι της μονής, για λόγους που αυτοί γνωρίζουν, αποφάσισαν να αυτονομηθούν ως προς τα παραπάνω. Πέρασαν από κει πολλοί επίσκοποι αλλά με κανένα δε συνεργάστηκαν καλά και με όλους ήρθαν σε τριβές. Δυστυχώς. Με τον συγκεκριμένο επίσκοπο, που δεν τον γνωρίζω προσωπικά, ξεκίνησαν θετικά αλλά τα πράγματα φτάσανε σε αυτό το σημείο. Ο απλός λαός λέει το εξής σοφό: μονός καυγάς δε γίνεται. Συμφωνώ και πιστεύω πως κι ο επίσκοπος θα έκανε τα λάθη του τα διαδικαστικά. Πλην όμως το μοναστήρι του όφειλε υπακοή. Δεν είμαι σε θέση να γνωρίζω αν είσαι σε επαφή με άτομα από κει. Προσωπικά ζω μακριά από χρόνια αλλά είμαι σε θέση να γνωρίζω. Λυπάμαι για όσα γίναν κι εύχομαι να έρθουν σε μετάνοια. Μόνο, από όσο γνωρίζω, ένας μοναχός διαχώρισε τη θέση του και ακολουθεί το δρόμο της υπακοής μετά από χρόνια παρουσίας στο μοναστήρι. Τα πράγματα δεν είναι απλά κι εύχομαι να δείξει ο Θεός και να φωτίσει να επανέλθουν σε κοινωνία με την εκκλησία. Γιατί αν σε επιτίμιο παραβούν, δίκαια ή άδικα δοσμένο, τον κανόνα που τους επιβλήθηκε αντιλαμβάνεσαι ποιός έχει το λάθος.\nΔεν θα ήθελα να επανέλθω. Σου επαναλαμβάνω πως εύχομαι να φωτίσει ο Θεός και να δώσει λύσεις προς την κατεύθυνση της σωτηρίας των ψυχών των ανθρώπων.\nΌσο για τα λάθος επιχειρήματα...αναφερόμουν στο συντάκτη που μπορεί να αγνοεί πράγματα κι όχι στα τεκταινόμενα κει κάτω. Αν δεν τα ξέρεις μην παίρνεις θέση. Καμία!\nΠαναγιώτης Ασημακόπουλος 19 Σεπτεμβρίου 2011 - 11:27 μ.μ.\nΑνώνυμε 8:40 μ.μ., προσπαθώ ως συντάκτης του άρθρου να σου απαντήσω αλλά ομολογώ ότι σκοντάφτω πάνω σε ασάφειες και γενικόλογα. Παρόλα αυτά, θα ήθελα ειλικρινά να γνώριζα ποια πράγματα μπορεί να αγνοώ.\nΤο κείμενο δεν αποσκοπεί στο να δοθεί λύση στο θέμα που όπως σωστά επισημαίνεις είναι δύσκολο, αλλά να προσφέρει μια θεολογική βάση προβληματισμού. Κυρίως ως απάντηση σε ένα άρθρο προκατειλημμένο.\nΓράφεις "πως κι ο επίσκοπος θα έκανε τα λάθη του τα διαδικαστικά. Πλην όμως το μοναστήρι του όφειλε υπακοή" και μιλάς για μετάνοια από τους μοναχούς. Σε ρωτώ λοιπόν, εάν όντως ο επίσκοπος έκανε τα λάθη του, δεν οφείλει και ο ίδιος μετάνοια; Εάν όχι, σε ποια θεολογική βάση στηρίζεις κάτι τέτοιο;\n"Αν σε επιτίμιο παραβούν, δίκαια ή άδικα δοσμένο, τον κανόνα που τους επιβλήθηκε" ποιος έχει το λάθος εάν το επιτίμιο είναι άδικα δοσμένο;\nΓια μένα το θέμα είναι βαθύτερο και δεν έχει μόνο τοπικό χαρακτήρα, αλλά κυρίως θεολογικό.\nΗ υπακοή, η μετάνοια και η υπομονή είναι αρετές που οφείλουμε να επιδιώκουμε όλοι από τον απλό πιστό έως τον Οικουμενικό Πατριάρχη. Το μόνο που δεν επιτρέπεται να γίνονται είναι η κολυμβήθρα του Σιλωάμ για διοικητικές ατασθαλίες και θεολογικές παραβάσεις από όποιον κι αν προέρχονται, κληρικό ή λαϊκό, μοναχό ή επίσκοπο.\nΑνώνυμος 20 Σεπτεμβρίου 2011 - 1:31 μ.μ.\nΑγαπητέ μου, ως πρόσωπο δε με αφορά ιδιαίτερα το θέμα. Μετάνοια οφείλουμε όλοι!! Για πολλά ζητήματα κι είναι υποχρέωση του κάθε χριστιανού όποια θέση κι αν κατέχει να αναγνωρίζει τα λάθη του. Αυτό είναι σαφές. Δε χωρά επ αυτού αμφισβήτηση. Να σου πω ένα λάθος, κατ εμέ φυσικά, του τοπικού επισκόπου. Πριν χρόνια σε ομιλία δημόσια κατακεραύνωσε κι ήταν απαξιωτικός για τους μοναχούς!! Αυτό φυσικά δεν βοήθησε στην συμφιλίωση. Αν μετανόησε γι αυτό, αν το βρήκε λάθος σε βάθος χρόνου, δεν είμαι σε θέση να το γνωρίζω. Αφορά εξάλλου τον ίδιο κι όχι εμένα. Γνωρίζω όμως και γνωρίζεις πως ο κάθε ένας οφείλει να υπακούει στην προισταμένη του αρχή. Εγώ στην υπηρεσία μου, κι εσύ κι όλοι. Απειθείς μία φορά, δύο φορές κάποια στιγμή έρχεται η κύρωση. Τις ποινές τις επέβαλε η σύνοδος! Τι λές δεν είναι υποχρεωμένοι να υπακούσουν; Η υπακοή είναι κυρίαρχη έννοια μέσα στην εκκλησία! Μην το αμφισβητούμε κι αυτό. Στην προκειμένη περίπτωση το θέμα έχει ξεφύγει από χρόνια προς διάφορες κατευθύνσεις. Δεν θέλω να μπω ξανά στη συζήτηση αυτή. Όμως για μένα ανοίγουν πάρα πολλά θεολογικά ζητήματα μέσα από όλο αυτό.\nΈνα είναι οι γέροντες που ηγούνται κι ηγουμενεύουν και καθοδηγούν ψυχές κι ένα άλλο τι εκκλησία έχουμε σήμερα και ποια θα έπρεπε να είναι( τι επιδράσεις έχει δεχτεί κι αν είναι εκκλησία πραγματική ή πολλές φορές πίσω από ράσα κρύβονται άλλου είδους επιδιώξεις. Μην ξεχνάμε το εμπαθές του ανθρώπου γενικά).\nΕπειδή όμως όλα αυτά τα θέματα δεν είναι απλά και δεν εξαντλούνται σε διαλόγους ηλεκτρονικούς και κυρίως με άτομα που δεν γνωρίζονται καθόλου, θα προτιμούσα να μην επανέλθω.\nΗ προσωπική μου άποψη είναι ξεκάθαρη. Από κει και πέρα εύχομαι το καλύτερο για όλους και χαίρομαι που δεν είμαι στη δυσάρεστη θέση της μιας ή της άλλης πλευράς.\nΤο τέλειο δεν υπάρχει, η καλή διάθεση είναι αυτή που κάνει τη διαφορά θετικά ή αρνητικά. Εδώ δεν ξέρω αν υπήρξε αυτή η καλή διάθεση ή αν υπήρξε ένας πόλεμος εξουσίας. Τυχαίο όμως δεν είναι καθόλου που το μοναστήρι ΠΑΝΤΑ είχε προβλήματα με τον κάθε επίσκοπο.\nΑνώνυμος 21 Σεπτεμβρίου 2011 - 3:28 μ.μ.\nΜπορώ λοιπον να πληροφορηθώ τι προβληματα ειχε με τον Δαμασκηνό και τον Νικόδημο?\nαδελφε μπλεκεις την υπακοη με την υποταγη η οποία δεν συνάδει με την ορθόδοξη παράδοση μας.Μπορώ λοιπον να πληροφορηθω γιατι πριν μερικα χρονια οταν ο Οικουμενικός πατριαρχης επεχειρησε να εμπλακει στα εσωτερικα του Αγιου Ορους σηκωθηκε μπαϊρακι απο τους εκει μοναχους και εγινε ο κακος χαμος, αναγκαζοντας τον να υπαναχωρησει?\nθεωρεις οτι ο,τιδηποτε γινεται σε ενα μοναστηρι πρεπει να εχει εγκριση απο τον επισκοπο?αγνοεις την εννοια του αυτοδιοικητου των μοναστηριων. Ο επισκοπος ΔΕΝ ειναι προϊστάμενος όπως το εννοείς και οπως νομιζει ο περισσοτερος κοσμος. Και σε μενα που ειμαι λαϊκος ο επισκοπος ειναι πνευματικος πατερας και οφειλω υπακοη. σε τι ομως? στα οικονομικα μου? στο τι θα ψηφισω? στο επαγγελμα που θα κανω? Οπως βλεπεις χρησιμοποιωντας την υπακοη ως υποταγη μπορει να υπαρχουν εξαιρετικα επικινδυνες παρεμβασεις. Αλλά και υποταγη να οφειλεις, θα εκανες ποτε κατι παρανομο αν στο ζητουσε η υπηρεσια σου, ακομη και αν ησουν σιγουρος οτι τελικα τα παντα θα κουκουλωνονταν?\nΣτη συγκεκριμενη περιπτωση για να βγουν ασφαλη συμπερασματα καλο ειναι να καθισει κανεις συγκεκριμενα και να δει σε τι ακριβως θεματα ζητηθηκε "υπακοη" απο τη αρχη των προβληματων..και τοτε να ξαναμιλησουμε. η αοριστολογια δεν βοηθα.